Дачић: Реализација Регионалног стамбеног програма је дуготрајан процес и нема лепшег осећаја него видети резултате у његовој примени | Socijalistička partija Srbije\nDačić: Realizacija Regionalnog stambenog programa je dugotrajan proces i nema lepšeg osećaja nego videti rezultate u njegovoj primeni Vesti\n30 maja, 2020 u 18:57\nNa današnjoj svečanosti dodeljeno je 30 ključeva od stanova koji su izgrađeni u dva objekta, jedan sa 20 stanova iz potprojekta 4 i drugi sa 10 stanova iz potprojekta 5 Regionalnog stambenog programa u Republici Srbiji.\nU svom obraćanju, ministar Dačić je istakao da je poslednjih nekoliko godina učestvovao na svečanostima povodom početka radova u okviru RSP, a posebno zadovoljstvo, što je sada, učesnik ove vrste svečanosti – dodele ključeva stanarima.\nMinistar je zahvalio partnerima iz međunarodne zajednice, UNHCR-u, OEBS-u, Savetu Evrope, Komesarijatu za izbeglice i migracije i jedinicama lokalne samouprave koji zajedničkim angažmanom doprinose uspehu ovog važnog projekta.\n„Realizacija Regionalnog stambenog programa je dugotrajan proces, koji nije uvek bio lak, ali za sve nas koji smo uključeni nema lepšeg osećaja nego videti konkretne rezultate u njegovoj primeni i radost na licima korisnika, koji će uskoro biti u svojim novim domovima i započeti jedno novo, sigurnije i, nadam se, rasterećenije životno poglavlje”, zaključio je ministar Dačić.\nU nastavku je govor ministra Dačića:\nKada sam poslednjih nekoliko godina učestvovao na svečanostima povodom početaka radova u okviru Regionalnog stambenog programa, često sam govorio da je cela Srbija veliko gradilište. Drago mi je da sada budem učesnik i svedok druge vrste svečanosti, kada obeležavamo završetak radova i dodeljivanje ključeva stanarima.\nOvde u Sevojnu danas obeležavamo završetak gradnje 30 stanova za izbeglice iz Hrvatske i Bosne i Hercegovine. Ovi stanovi koje danas predajemo na upotrebu izgrađeni su u okvira dva potprojekta – prvi je Potprojekat 4 sa 20 stanova u vrednosti od oko 482.000 evra, a drugi Potprojekat 5 sa ukupno 10 stanova, u vrednosti od preko 249.000 evra. U ukupnom iznosu, oba ova segmenta Programa zajedno vrede više od 70 miliona evra i predviđaju pružanje podrške za ukupno 3.271 porodicu, a omogućiće izgradnju 1.528 stanova, kupovinu 785 seoskih kuća, izgradnju 81 montažne kuće i dodelu 877 paketa građevinskog materijala.\nNa ovom mestu se zahvaljujem našim partnerima iz međunarodne zajednice, koji su svojim donacijama omogućili realizaciju tako ambicioznog cilja, kako što je obezbeđivanje krova nad glavom za ljude koji su prisilno morali da napuste svoje domove i zavičaje. Partneri i prijatelji iz EU su naši najveći donatori, ali pored njih upućujemo zahvalnost i svim pojedinačnim zemljama donatorima, kao i UNHCR-u, OEBS-u, Savetu Evrope, koji su zajedno pomogli ovaj važan, pre svega, humanitarni projekat. Značajnu ulogu u ostvarivanju Programa imaju jedinice lokalne samouprave, koje su pokazale spremnost i inicijativu da učestvuju i na tome smo svi zahvalni. Uloga lokalnih vlasti i lokalnog stanovništva je važna u smislu pružanja podrške izbeglim licima koja su se opredelila za trajnu integraciju u Republici Srbiji. Koristim priliku da pozdravim gradonačelnika Užica Tihomira Petkovića, koji je danas sa nama.\nNaravno, zahvalnost i poštovanje upućujem i kolegama iz Komesarijata za izbeglice i migracije Republike Srbije, koji su svojim istrajnim radom doprineli uspehu ovog važnog humanitarnog poduhvata od nacionalnog i regionalnog značaja.\nRealizacija Regionalnog stambenog programa je dugotrajan proces, koji nije uvek bio lak, ali za sve nas koji smo uključeni nema lepšeg osećaja nego videti konkretne rezultate u njegovoj primeni i radost na licima korisnika, koji će uskoro biti u svojim novim domovima i započeti jedno novo, sigurnije i, nadam se, rasterećenije životno poglavlje.\nŽelim vam sreću i lepe dane u vašim novim domovima.


Kineski predsednik završio trodnevu posetu Srbiji\nPredsednik Narodne Republike Kine Si Đinping završio je trodnevnu posetu Srbiji u kojoj je sa suprugom Peng Lijuan i članovima kineske delegacije boravio na poziv predsednika Srbije Tomislava Nikolića. To je bila prva poseta jednog kineskog predsednika našoj zemlji posle više od 30 godina. Tokom posete je potpi\nPredsednik Narodne Republike Kine Si Đinping završio je trodnevnu posetu Srbiji u kojoj je sa suprugom Peng Lijuan i članovima kineske delegacije boravio na poziv predsednika Srbije Tomislava Nikolića. To je bila prva poseta jednog kineskog predsednika našoj zemlji posle više od 30 godina. Tokom posete je potpisano 22 sporazuma o saradnji, među kojima je i Zajednička izjava Srbije i Kine o uspostavljanju sveobuhvatnog strateškog partnerstva, koju su potpisali predsednici Tomislav Nikolić i Si Đinping.\nPotpisani su i sporazumi iz oblasti građevinarstva, infrastrukture, telekomunikacija, trgovine, odbrane, medija, a jedan od najvažnijih je sporazum o projektovanju i izvođenju radova na izgradnji autoputa na deonici Surčin - Obrenovac na Koridoru 10.\nPo dolasku u Beograd, u petak u ranim popodnevnim satima, gde mu je na aerodromu priređen svečani doček, kineski predsednik je zajedno sa predsednikom Srbije položio kamen temeljac za izgradnju Kineskog kulturnog centra na mestu srušene kineske ambasade u NATO bombardovanju.\nPotom su otkrili spomenik Konfučiju i tablu novoimenovane Konfučijeve ulice i Trga prijateljstva Srbije i Kine.\nDrugog dana posete Srbiji kineskom predsedniku priređen je svečani doček ispred Palate Srbije, nakon čega je imao "tet a tet" sastanak sa predsednikom Srbije.\nNikolić je tom prilikom predsedniku Kine uručio Orden Republike Srbije na velikoj ogrlici.\nKineski predsednik u subotu je razgovorao i sa predsednikom Vlade Srbije Aleksandrom Vučićem, kao i sa predsednicom Narodne skupštine Srbije Majom Gojković, a održani su i sastanci dveju delegacija.\nKruna posete kineskog predsednika Si Đinpinga Srbiji bio je današnji obilazak Železare "Smederevo" koju je privatizovao kineski čelični gigant "Hestil".\nSi Đinpingu i Tomislavu Nikoliću, domaćin u Železari bio je premijer Srbije Aleksandar Vučić.\nPrijemu su prisustvovali i članovi kineske delegacije i srpske vlade, kao i druge zvanice.\nPredsednik Srbije izjavio je u Smederevu da bi Srbija mogla da bude temelj na kojem će Kina graditi svoju poziciju u Evropi.\n"Svojim proizvodnim kapacitetima, sposobnim i vrednim radnicima, povoljnim poslovnim ambijentom, geografskom pozicijom i evropskom perspektivom, Srbija bi mogla da bude temelj na kojem će Kina graditi svoju poziciju u Evropi. Mi smo svesni važnosti razvoja strateškog partnerstva naših država i pristupamo mu iskreno i puna srca", rekao je Nikolić.\nPredsednik Kine je rekao da će saradnja dve zemlje u Železari biti model, ne samo kinesko-srpske praktične saradnje, nego i međunarodnje saradnje Kine i jugoistočne Evrope.\nOn je istakao da su Kina i Srbija veliki prijatelji i partneri, da jedni drugima pomažu, a da je kineska strana spremna da produbi praktičnu saradnju.\nPremijer Vučić je naveo da je mnogo energije i ljubavi uloženo u smedervsku železaru, za koju je konačni spas došao zahvaljujući prijateljima Kinezima i predsedniku NR Kine Si Đinpingu.\nInače, kineska kompanija Hestil, koja je sa Vladom Srbije potpisala ugovor o kupovini Železare Smederevo za 46 miliona evra, definitivno će preuzeti srpsku čeličanu, kako se očekuje, do kraja juna, saznaje Tanjug.\nPrijemom u vili "Zlatni breg", nekadašnjem letnjikovcu dinastije Obrenović, predsednik Kine završio je trodnevnu posetu Srbiji.\nTokom zvaničkih sastanaka državnika, supruge predsednika Kine i Srbije, Peng Lijuan i Dragica Nikolić, obišle su u Zemunu Osnovnu školu "Sava Jovanovic Sirogojno" za decu sa smetnjama u razvoju, kao i Botaničku baštu u Beogradu.\nSi je poleteo sa beogradskog aerodroma "Nikola Tesla" u popodnevnim časovima, a svečano su ga ispratili predsednik Tomislav Nikolić i premijer Aleksandar Vučić.\nSi Đinping ispraćen je pesmom "Ovo je Srbija" u pratnji tri miga 29.\nPosetu kineskog predsednika i delegacije su pratile i brojne kulturne manifestacije posvećene prijateljstvu dve zemlje među kojima je i izložba fotografija "Lepa Srbija-lepa Kina" u Domu Vojske Srbije.\nTrodnevnu posetu predsednika Kine pratilo je više više od 800 novinara, snimatelja i fotoreportera. Veliki broj predstavnika medija došao je iz Kine, ali i drugih zemalja.\nSledeća ⇨ PRIJEDORČANKA: “GAZDINA RAKIJA” NA TRŽIŠTU KINE\nPrethodna ⇦ Kineska delegacija provincije Hunan u Komori Zagreb


Tatjana Jevđović, instruktorka za SPA i wellness terapeute, o holizmu i moći dodira - Page 2 of 3 - WANNABE MAGAZINE\nKo su, uopšteno, vaši klijenti i šta žele da postignu?\nNaši klijenti su ljudi. Nekada i životinje. Najmlađa klijentkinja je imala 2 nedelje kada je došla, najstariji klijent do sada je imao 87 godina. Najdraže su nam klijentkinje koje očekuju svoje bebe i tada radimo 2 ili više odjednom – predivan osećaj i ogromno poverenje da neko ko je odgovoran ne samo za svoj, već i za život svoje dece može da ti se prepusti i dozvoli da mu pomogneš da bude dobro. Za svakoga dobro predstavlja nešto drugo: neko želi da umiri svoju snažnu energiju i pomoć da se prokanališe na dobrobit sebe i drugih, neko je u depresiji i potrebno mu je izdizanje iz određenih situacije koje su ga u to stanje dovele. Neko ima bolove u određenim delovima tela (leđa, vrat, ramena, noge…) i želi da ih se oslobodi. Suština našeg rada se sastoji u tome da, ne samo saniramo posledice izazvane određenim načinom života, povredama itd, već i da edukujemo klijenta i zajednički dođemo do uzroka zbog koga su neko stanje ili povreda nastali. Osvešćivanjem određenih situacija i promenom pogleda na život, klijenti drugačije sagledavaju svoju stvarnost i više ne ponavljaju situacije koje su ih dovele do određenog psihofizičkog stanja.\nSve u svemu, naši klijenti najčešće dolaze da bi uspostavili balans u svom svakodnevnom životu, pre svega kroz svoje telo (fizičko, emotivno, mentalno i duhovno), a zatim i stalnom edukacijom kroz naše brojne radionice, gde svako nađe svoj najlakši prepoznatljivi način.\nVaš centar postoji već dugi niz godina – a kako je sve počelo? Kako ste došli dotle gde ste sada? Od koga i iz kojih situacija ste najviše naučili?\nSve je počelo mojom ljubavlju prema dodiru kao najčistijem načinu komunikacije sa drugim čovekom. Kroz dodir nisu potrebne reči, a poruka koja se šalje na ovaj način znači da ćemo upotrebiti sve svoje znanje i umeće da pomognemo drugom čoveku da bude dobro.\nOvako sam došla ovde gde sam sada.\nPosle višegodišnjeg rada sa kolegama, 2006. godine samostalno sam osnovala Beauty Imagini d.o.o, kompaniju specijalizovanu za pružanje usluga u oblasti beauty, SPA i Wellness programa, antistres i programa detoksikacije, kao i pojedinačne holističke programe posebno kreirane za očuvanje zdravlja i prevenciju bolesti. Zahvaljujući ovakvom pristupu osmislila sam programe koji uključuju određene tehnike masaže, sistem vežbi, ishrane i tematska predavanja koja su deo holističkih preventivnih programa usmerenih ka različitim ciljnim grupama (u kompanijama gde postoji potreba da se poboljšaju međuljudski odnosi i poveća produktivnosti kroz motivacione treninge, tim bilding, u porodičnim odnosima, rešavanju partnerskih odnosa, poboljšanja koncentracije učenika i studenata). Zato sam često pozivana kao predavač o holističkom pristupu zdravlju, menadžerskoj bolesti i antistres programima: UEPS, Skills (Shneider, Microsoft, Tarket), US Still, European Consulting Group, Unica osiguranje, Oktal Pharm, Falkensteiner, MACE, DHL, SBB, Golf club, Hipokrat, Educom…\nTakođe, ispred Udruženja poslovnih žena Srbije, održala sam radionice na FREJA forumu – 2011. godine u Tirani (Albanija) i 2012. godine u Istambulu (Turska), sa temom: Holistički pristup zdravlju – jače veze među ljudima. Rad posvećen čoveku i njegovom dobru, 2013. godine doneo mi je “Cvet uspeha za ženu zmaja” i specijalnu nagradu za unapređenje kvaliteta života koju dodeljuje specijalni žiri na predlog Udruženja poslovnih žena Srbije.\nGodine 2015, zbog posebnog isticanja u kvalitetu svog profesionalnog i ličnog života, učestvovala sam u snimanju dokumentarnog filma u realizaciji Sissel-a sa temom Liedership koji je uključen u obrazovanje u osnovninm, srednjim i visokim školama. U martu mesecu 2017. godine, kao osnivač i vlasnik Centra Beaty Imagini, u Dubrovniku sam primila posebno priznanje od komiteta za dodelu nagrada i priznanja sastavljenu od 12 eksperata iz 9 zemalja srednje i jugoistočne Evrope u oblasti ekonomije i marketinga – nagradu i priznanje za doprinos razvoju preduzetnišva u Srednjoj i Jugoistočnoj Evropi “Stvaratelji za stoljeća za 2017. godinu”.\nZnačajan deo moga rada odnosi se na obazovanje SPA i Wellness terapeuta i konsultativni rad u organizaciji SPA, Wellness i beauty programa po metodologiji Beauty Imagini, odobrene od strane italijanske privredne komore u Srbiji i inostranstvu. Sertifikate metodologije Beauty Imagini stekli su i terapeuti Instituta za rehabilitaciju – Beograd, Nova Medica – Leskovac, Mona – Zlatibor, Selma – Novi Pazar, Relax – Novi Sad, Beauty Balans – Wien, Austria, Pura Vida Day SPA Porto Montenegro – Tivat, MNE, Iberostar – Bečići, MNE, a poslednje tri skijaške sezone, staff Centra Beauty Imagini vodi SPA Centar Hotela Grey na Kopaoniku.\nPosle učešća i priznanja na sajmovima u inostranstvu (2008, 2009 i 2010. godine, Cosmoprof, Bologna, Italia), 2010. godine učestvovala sam sa tradicionalnim tehnikama koje su se prvi put uvele u sajamski program na Sajmu medicine u Beogradu – MEDIDENT, gde Beauty Imagini dobija Zlatnu plaketu za najbolji medijski nastup.\nOno na čemu najviše insistiram u svom radu jeste: važnost saradnje sa kolegama iz zemlje i inostranstva (Italija, Norveška, Švedska, Holandija, Rusija, Austrija, Engleska, Grčka) koji se bave klasičnim i holističkim pristupom zdravlju, Wellness i SPA programima i sa kojima često organizujem edukativne seminare, holističke vikende i sedmodnevne programe u zemlji i inostranstvu.\nAutor sam izuzetno uspešnog programa ličnog razvoja Umetnost ravnoteže koji se u kontinuitetu odvija poslednjih osam godina. O njegovoj uspešnosti govori i podatak da je 2014. godine četvorodnevni program na Ohridu bio podržan od strane Evropske mreže preduzetništva, kao i da je prestižna engleska konsultantska kuća MACE pretprošle godine tražila upravo ovaj program kao tim bilding za svoje zaposlene. Poslednjih osam godina, u okviru letnje sezone, organizujem sedmodnevne seminare (radionice) u Grčkoj – na kopnu i na jedrenju, a 2016. godine sam vodila grupu učesnika koji su prethodno imali posebne pripreme, u Gruziju, na Kavkaz.\nU decembru 2016. godine, preseljavamo Beauty Imagini Centar iz centra Beograda i osnivam novu Radnu jedinicu – INTEGRA – u prostoru na Adi Ciganliji, gde svi sadržaji mogu da se rade u prirodnom okruženju i ambijentu koji daje mogućnost formiranja integralnog centra za lični i profesionalni razvoj u ovom delu Evrope. Zbog toga je osnovano i Udruženje Integra Life Club sa ciljem da se formira članstvo koje će zajedno raditi na podizanju svesti o potrebi očuvanja zdravlja i prevencije bolesti, kao i razvijanju osećaja za potrebe i pomoć drugim ljudima.\nNaravno, ništa ne bih uspela bez podrške. Pre svega, moje majke i moje dece. Moja ćerka Isidora (28) je PR menadžer Beauty Imagini centra, jedan od osnivača Udruženja Kamičak koje je humanitarnog karaktera i Integra Life Club-a, ayurvedski je terapeut, završava studije psihologije, bavi se plesom (kizombom) i posvećena je izučavanju posebnih pravaca u psihoterapiji: psihodrame i muzikoterapije (radi sa mnom od njene 16-e godine). Moj sin Mihailo (26) je diplomirao ilustraciju knjige na Akademiji primenjenih umetnosti, a kao licencirani personalni trener, radi u Centru Beauty Imagini personalizovane fitnes treninge na Miha body aparatu i aktivno učestvuje u kreiranju promo materijala za Beauty Imagini Centar i Integra Life Club. Kao u svakom porodičnom biznisu, svi radimo ono što najbolje umemo i pomažemo jedni drugima ne gledajući na sat i ne mereći ko je i kada koliko i šta uradio. Takav zdrav odnos je i prema svima koji su zaposleni u našoj kompaniji, kao i onima koji nisu zaposleni, već jednostavno žele da pomognu da Integra raste na opšte dobro.\nPored mojih profesionalnih autoriteta iz celog sveta, najviše sam naučila i učim od svoje dece i mladih kolega.\nKoliko vam znači Udruženje poslovnih žena Srbije, kao podrška – koliko ste sami napredovali zahvaljujući Udruženju, a koliko svojim radom doprinosite aktivnostima Udruženja?\nUdruženje poslovnih žena Srbije ima veoma zvaničan naziv za moj suštinski osećaj pripadnosti krugu izuzetnih žena koje se bave različitim poslovima, najzahtevnijim u svakom smislu, a uvek nađu vremena da budu tu jedne za druge i sve kojima je potrebna pomoć u nekom trenutku. Mislim da naša predsednica dobar deo svog vremena za san i odmor koristi kako bi svojim članicama olakšala različite životne (ne samo poslovne) situacije kroz mrežu kontakata i poznanstava koje ona sama i najviše neguje.\nMoje članstvo u UPŽ-u se skoro poklapa sa periodom osnivanja Beauty Imagini Centra. Kako je moj Centar rastao, tako sam i ja mogla više da se posvetim Udruženju koje je za mene značilo neprocenjivu pomoć naročito u to vreme, jer je informacija o tome šta radim postala dostupna jednom novom krugu ljudi (žena). Nadam se da sam i sama u Udruženje dovela novi krug kvalitetnih žena, kao i jednu novu dimenziju koja je direktno vezana sa ovim čime se bavim, tako da su i dva predavanja, koja sam na temu holističkog pristupa zdravlja u ime našeg UPŽ držala u Tirani i Istambulu 2011. i 2012. godine, ostavila značajan i dobar utisak u međunarodnoj javnosti. Takođe, lojalnost prema našim članicama i potreba da se koriste usluge i kupuju proizvodi koje proizvode naše članice je apsolutna i sigurno predstavlja najbolji način preporuke, a sada smo kroz Loyaliti program dobile i konkretniji način da se ovakav odnos verifikuje. Raduje me što smo sada u mogućnosti da naše sastanke često držimo u Integri, gde zaista možemo na trenutak da se izmestimo iz grada, a veliko zadovoljstvo mi je što naše prvo drvo UPŽ raste od januara prošle godine u Integrinoj bašti.\nTakođe, iz naše saradnje proistekao je i Integra Concept Store u kome mogu da se kupe odevni proizvodi od Marije Hand Made iz Šapca, Dragane Stojanović – organska hrana, Dragice Božinović – sušeno voće… Ono što me posebno raduje jeste umrežavanje kroz Evropsku mrežu preduzetništva, u okviru sastanaka B2B koje je organizovalo Udruženje poslovnih žena Srbije u Integra Life Club-u u februaru mesecu ove godine. Tom prilikom su potpisani ugovori između dva udruženja UPŽ i RAP (BiH), kao i između dve građevinske firme koje vode preduzetnice iz Srbije i BiH, a u nastavku sastanka smo započeli sa serijom radionica Umetnost ravnoteže javnog nastupa koju vodim zajedno sa Dženitom Zirdum, predsednicom Regionalne asocijacije poduzetnica iz BiH. Zajednička ideja je da kao predavače uključujemo po jednu članicu udruženja poslovnih žena iz svih država regiona i tako proširimo teme koje su od značaja za lični i poslovni rast. Posle Beograda, ovu radionicu smo održale na Vlašiću (BiH), od 6. do 8. jula smo na raftingu u Priboju (tromeđa Srbije, BiH i Crne Gore), a od 18. do 24. avgusta se sve okupljamo u Grčkoj (u hotelu Lito čije su vlasnice dve preduzetnice iz Grčke). Tamo će nam se pridružiti koleginica iz Makedonije sa temom “Očekivanja”, a vrlo je verovatno da ćemo iz Grčke da produžimo na Ohrid. Verujemo da će nam se ovoga leta pridružiti veliki broj učesnika iz celog regiona, pa i Švedske, gde planiramo da radimo u oktobru ove godine.


Naslovne strane za ponedeljak, 9. jul 2018. godine\nBeta 9. jula 2018. 09:15\nDnevne novine na naslovnim stranama za ponedeljak, 9. jul, najviše pišu o akciji spasavanja dečaka iz pećine na Tajlandu, fizičkom obračunu vladika u manastiru Dubnica, kao i o konkursu Skupštine Srbije za sistem video-nadzora i postavljanje 11 kamera.\nALO – Pod naslovom „Vladike se vukle za brade“, list piše o sukobu vladika Atanasija Rakite i Filareta u manastiru Dubnica.\nBLIC – „Dinkić kontroliše ministre za Mila“, nekadašnji lider G17 plus Mladjan Dinkić postao savetnik za ekonomiju predsednika Crne Gore Mila Djukanovića. „Od Zvezde pravimo Barsu ili Bajern“, kaže novi predsednik UO sportskog društva Crvena Zvezda Nebojša Čović. „Spasena četvorica dečaka“, o spasavanju dečaka zarobljenih u pećini na Tajlandu.\nVEČERNJE NOVOSTI – „FIFA im oprostila krilaticu nacista“, hrvatski fudbaler Domagoj Vido i Vukojević prošli bez kazne zbog pokliča „Slava Ukrajini“. „Sjajan osećaj, iz pećine smo spasili četiri dečaka“, ronilac Ivan Karadžić o akciji spasavanja dečaka iz pećine na Tajlandu.\nDANAS – „Maja Gojković glumi velikog brata“, o konkursu Skupštine Srbije za sistem video-nadzora i postavljanje 11 kamera. „Duguju radnicima preko milion evra“, o najavi pokretanja stečajnog postupka protiv Železnica Srbije.\nINFORMER – „I Tramp je za podelu Kosova“, o poruci lobista iz Vašingtona. „Kinezi kupuju RTB Bor“, o tome da je kineska kompanija spremna da uloži sredstva u srpski rudnik.\nKURIR – „Svedok saradnik razotkriva ubistva mafije iz Crne Gore“, o sukobu kriminalnih grupa u Srbiji u kojem je ubijeno 25 osoba. „Albanci napali Amfilohija, sprečeno krvoporoliće“, o incidentu na liturgiji u Ulcinju.\nPOLITIKA – „Izvučena četiri dečaka danas nastavak akcije“, o spasavanju zarobljene dece u pećini na Tajlandu. „Ne menja se selektor uoči Mundijala“, o učinku reprezentacije Srbije na svetskom prvenstvu u fudbalu iz ugla struke. „Izmedju dijaloga i promene formata“, o pregovorima Beograda i Prištine.\nSRPSKI TELEGRAF – „Srbiju bombardovali zbog tajnog projekta“, o razlozima bombardovanja 1999. godine.


Britanija rehabilituje hiljade GEJEVA zahvaljujući čoveku koji je RAZBIO HITLEROVU ENIGMU\nHiljade gej i biseksualnih osoba koje su osuđene za seksualne prestupe koji su ukinuti biće posthumno rehabilitovani. Ova “veoma važna” odluka odnosiće se na one koji su osuđeni zbog istopolnih odnosa pre nego što su zakoni promenjeni koji će biti u potpunosti rehabilitovani.\nApeli da se pristupi ovako širokoj akciji postali su glasniji nakon što je Alan Tjuring, čovek koji je dešifrovao kodove Enigme u Drugom svetskom ratu 2013. dobio kraljevski oprost od presude iz 1952. za “nepristojno ponašanje” s 19-godišnjim mladićem. Tjuring je bio hemijski kastriran i preminuo je dve godine kasnije od trovanja cijanidom što je očigledno bilo samoubistvo, premda je bilo onih koji su tvrdili da je njegova smrt nesrećan slučaj.\nObjavljujući plan, ministar pravde Velike Britanije Sem Gimah je rekao da će vlada nastojati da promene uvede kroz amandman na krivični zakon. Oni koji su živi, a osuđeni su zbog dela koja više nisu kažnjiva mogu se prijaviti kako bi njihova imena bila izbrisana iz registra osuđivanih.\n- Veoma je važno da rehabilitujemo ljude koji su osuđeni za seksualne prestupe koji više nisu kažnjivi i koji bi po današnjim merilima bili nevini u odnosu na ono što im je stavljano na teret - rekao je Gimah.\nPol Tukok, direktor organizacije koja je zagovarala ovaj postupak je pozdravio odluku vlade, ali i konstatovao da to nije dovoljno.\n- Ova odluka izričito isključuje pomilovanje za one koji su osuđeni za dela koja bi i danas bila kažnjiva poput seksa bez pristanka ili seksa s osobama mlađim od 16 godina - naveo je.\nAlan Tjuring je pomilovan na osnovu predloga lorda Šarkija.\n- Ovo je značajan datum za hiljade porodica u Britaniji koje su se decenijama borile za ovo. Zahvalan sam vladi za razumevanje i podršku. Dobro je da pomilovanje koje je dobio Turing dobiju i hiljade drugih koji su osuđeni za seksualne prestupe pre nego što je homoseksualčnost dekriminalizovana 1967. - rekao je Šarki.\nAlan Tjuring, jedan je od najpoznatijih osuđenika na hemijsku kastraciju, bio je genijalni matematičar i kriptograf, naučnik koji je postavio temelje moderne informatike. Prema brojnim izvorima, činjenica da je uspeo da dešifruje kodove nemačke kriptografke mašine Enigma skratila je trajanje Drugog svetskog rata. Njega u biografskom filmu The Imitation Game (2014) iga Benedik Kamberbač.\nNa hiljade ljudi na Paradi ponosa u Bukureštu\nPARADA PONOSA U BUKUREŠTU 10.000 ljudi marširalo po kiši mašući zastavama u boji duge (FOTO)


VAŽAN SUSRET Jedan od najmoćnijih političara Kine danas sa Anom Brnabić i poslanicima | SC Radar\nVAŽAN SUSRET Jedan od najmoćnijih političara Kine danas sa Anom Brnabić i poslanicima ■PolitikaJul 17, 20170 comments Predsednik stalnog komiteta 12. svekineskog narodnog kongresa Narodne Republike Kine Džang Deđiang, koji nastavlja posetu Srbiji, sastaće se danas sa predsednicom Vlade Anom Brnabić.\nDžang će se obratiti i poslanicima na posebnoj sednici parlamenta, koju je sazvala predsednica Skupštine Srbije Maja Gojković. U okviru posete predsednici dva parlamenta, Gojković i Džang, sa premijerkom Anom Brnabić, obići će Železaru Smederevo i TE Kostolac B.\nGojković i Džang potpisali su juče Memorandum o razumevanju između dva parlamenta, poručujući da su odnosi Srbije i Kine na istorijski visokom nivou i da su dve zemlje spremne da i dalje učvršćuju saradnju.\nDžang je, posle potpisivanja Memoranduma, istakao da su Srbija i Kina prijatelji u svim uslovima i važni partneri.\nOn je podsetio da je prošlog juna kineski predsednik Si Điping posetio Srbiju i da su tada lideri dve zemlje odlučili da bilateralnme odnose podignu na nivo sveobuhvatnog strateškog partnerstva, čime su otvorili novo, istorijsko poglavlje saradnje Srbije i Kine.\nPredsednica Skupštine Srbije Maja Gojković istakla je da su odnosi dve zemlje veoma dobri i da se u poslednjih nekoliko godina nalaze na istorijsko visokom niovu. Gojković je istakla da je izjava predsednika dve države o uspostavljanju sveobuhvatnog strateškog partnerstva od izuzetnog značaja za Srbiju i Kinu, te dodala da je sa Džangom razgovarala o mogućnostima unapređenja saradnje dva parlamenta i ciljevima koja ta saradnja treba da ostvari.\nMemorandum o razumevanju, podvukla je Gojković, je još jedan korak i potvrda čeličnog prijateljstva Srbije i Kine, koje je uspostavljeno zahvaljujući politici i rukovodstvima dve države. Predsednica parlamenta je poručila da će Srbija nastaviti sa podrškom politici Kine, kao što Kina pruža podršku suverenitetu i teritorijalnom integritetu Srbije.\nGojković je posebno podsetila na značaj sporazuma o ukidanju viza između Srbije i Kine, koji je, kako je rekla, unapredio saradnju u oblasti turizma i koji otvara potencijale za bolju i veću saradnju na ekonomskom polju.\nDžang i Gojković juče su položili vence i odali počast stadalima u NATO bombardovanju kineske ambasade u Beogradu 1999. godine.


Ovo otkriće dolazi u finišu predizborne trke u SAD i moglo bi da sroza šanse Bajdenu.\n„Dragi Hanteru, hvala ti što si me pozvao u Vašington i omogućio mi da se sretnem sa tvojim ocem i provedem neko vreme sa njim. To je zaista čast i zadovoljstvo“, stoji u mejlu.\nRaniji i-mejl, iz maja 2014. godine, takođe pokazuje da je Požarski, treći čovek „Burisme“, zamolio Hantera Bajdena za „savet kako bi mogli da iskoriste njegov uticaj“ u korist kompanije.\nOvo otkriće dolazi u trenutku kada Bajden tvrdi da „nikada nije razgovarao sa sinom o njegovim poslovima van Amerike“.\nSamo osam meseci pošto je Požarski i-mejlom zahvalio Hanteru Bajdenu što ga je upoznao sa ocem, tadašnji potpredsednik SAD Džo Bajden kontaktirao je ukrajinskog predsednika Petra Porošenka i premijera Arsenija Jacenjuka kako bi ih pritisnuo da se reše tužioca Viktora Šokina, preteći im da će zaustaviti zajam od milijardu dolara, navodi „Njujork post“.\nO ovom slučaju Bajden je već govorio 2018. pred Savetom za spoljne poslove SAD, kada je priznao da je izvršio pritisak na ukrajinske čelnike, piše američki list.\n„Pogledao sam ih i rekao: Odlazim za šest sati. Ako tužilac ne bude otpušten, nećete dobiti novac“, svedočio je Bajden Savetu za spoljne poslove SAD 2018. godine.\nŠokin je rekao da je u vreme kada je otpušten, u martu 2016. godine, imao poseban plan za istragu kompanije „Burisma“, koja bi uključivala i ispitivanje svih članova borda direktora, uključujući Hantera Bajdena.\n„Ako bude usvojen, taj zakon će ubiti celu privatnu gasnu produkciju u zametku“, napisao je Požarski.\nU septembru 2014, Požarski je takođe naveo da će te informacije „podeliti sa američkom ambasadom u Kijevu i kancelarijom Amosa Hohštajna u SAD“. U to vreme, Hohštajn je bio specijalni izaslanik i koordinator Stejt Departmenta za međunarodne energetske poslove.\nU februaru je, gostujući na En-Bi-Si-ju, na pitanje da li postoji nešto pogrešno u tome što je Hanter Bajden prihvatio funkciju u ukrajinskoj kompaniji, znajući da ta kompanija želi da dođe do njega kao potpredsednika, Bajden odgovorio da to nije istina.\nBajden je na te tvrdnje reagovao veoma ljutito, odgovorivši tom članu stranke da je „prokleti lažov koji govori neistine“, usput ga vređajući zbog fizičkog izgleda.\nI advokat Hantera Bajdena odbio je da komentariše ove optužbe, napadajući Đulijanija.\n„On je širio diskreditovane teorije zavere o porodici Bajden, otvoreno se oslanjajući na glumce povezane sa ruskim obaveštajcima“, rekao je o Đulijaniju advokat Džordž Mesajres.\nNa pitanje da li je mogao da se dogodi „kratak susret Bajdena i Požarskog“, Bejts je odgovorio da je to „tehnički moguće“, ali „malo verovatno“. Dodao je da „nema nikakvih svedočanstava da su se njih dvojica sreli“ i da Bajden u svakom slučaju neće komentarisati bilo šta o kompaniji „Burisma“.


Novi sistem za borbu protiv terorizma : Nadlanu.com\nObjavljeno 30. okt 2013. / 20:56:07\n"Nacrt programa za detekciju eksploziva STANDEKS (Stand-off Detection of Explosives programme - STANDEX) mogao bi da pomogne NATO saveznicima i Rusiji u sprečavanju terorističkih napada poput onih izvedenih u sistemu javnog prevoza u Londonu, Madridu i Moskvi sa smrnim ishodom u tokom poslednjoj deceniji", navodi NATO u video zapisu.\nProgram je finansirao NATO kao i britanska, francuska, italijanska, ruska, turska i američka vlada i razvijao se u holandskim, francuskim, nemačkim, italijanskim i ruskim laboratorijama i kompanijama, navodi se u saopštenju i ocenjuje da je novi sistem najnovija reč svetske tehnologije.\nNovi sistem protiv bombaša na čijoj su meti sredstva javnog prevoza i sportske arene, testiran je u junu u podzemnoj stanici u neimenovanom evropskom gradu i pomenuta tehnologija "može da otkrije eksploziv na daljinu, u realnom vreme i bez ometanja protoka putnika".\nSistem koristi niz senzora i mikrotalasnu tehnologiju u otkrivanju "anomalija u molekularnoj strukturi" dok putnici neometano koriste sredstva javnog prevoza.\nNATO je objasnio da sistem skeniranje može da se uradi "uz puno poštovanje međunarodnih bezbednosnih zakona", s tim da bi uskoro Rusija trebalo da počne sa testiranjem "scenarija za reagovanje" u metrou u Sankt Peterburgu.


Ulaznice će biti puštene u prodaju u Tuzli na prodajnim lokacijama CD Shop “Sejo i Vili” na Tuzlanskom korzou, CD Shop “Mido” na Tuzlanskom korzou, u prostorijama OKK ”Sloboda”, Regionalnom košarkaškom savezu Tuzla (ul. 2.oktobar br. 1, zgrada DTV Partizan).\nPovratak Gordića i Stipanovića\nSelektor Vedran Bosnić je pozvao 16 košarkaša koji će od 16. do 25. februara nositi dres Bosne i Hercegovine u mečevima kvalifikacijske grupe H za Evropsko prvenstvo 2021. godine, u kojoj će igrati protiv Grčke, Latvije i Bugarske.\nBosnić je za ove duele pozvao Nemanju Gordića, Andriju Stipanovića, Filipa Adamovića, Miralema Halilovića, Muhameda Pašalića, Kenana Kamenjaša, Edina Atića, Ajdina Penavu, Milana Miloševića, Adina Vrabca, Aleksandra Lazića, Juru Zubca, Emira Sulejmanovića, Sanija Čamparu, Amara Alibegovića i Amara Gegića.\nNakon februarskog prozora uslijedit će utakmice u novembru – 26. protiv Bugarske na domaćem terenu i 29. protiv Latvije također kod kuće. Kraj kvalifikacionog ciklusa, odnosno treći prozor, zakazan je za februar 2021. godine, kada će bosanskohercegovački košarkaši igrati gostujuće mečeve protiv Grčke i Bugarske.\nPrevious Rusija računa na HDZ u borbi protiv NATO puta BiH\nNext Karahasan: Vi ste u svakom jeziku na svijetu gost. Samo u maternjem jeziku ste kod kuće (Video)


Meksiko: Avion s 97 putnika i 4 člana posade pao po poletanju\nTanjug 1. avgusta 2018. 00:25\nMEKSIKO SITI – Meksička aviokompanija „Aeromeksiko“ objavila je večeras na Tviteru da se srušio njen avion koji je leteo iz Duranga ka Meksiko Sitiju, a meksičko Ministarstvo saobraćaja tvitovalo je da je u avionu bilo 97 putnika i četiri člana posade, prenosi Rojters.\nPortparol civilnih vazduhoplovnih vlasti Meksika Alehandro Kardosa izjavio je lokalnoj televiziji da je avion pao ubrzo nakon poletanja.\nRojters navodi da se radi o avionu „Embraer 190“, sa brojem leta 2341 i da za sada nema izveštaja o stradalima.\nNa televizijskim snimcima vidi se rep aviona na kojem je logo „Aeromeksika“ i dim koji se uzdiže ka nebu. Novinar televizijske mreže „Milenio“ javio je da su neki od putnika preživeli i da su se kretali ka obližnjem autoputu tražeći pomoć.\nAP prenosi da su meksičke vlasti saopštile da je avion „Aeromeksika“ doživeo „nesreću“ u severnoj saveznoj državi Durango.


Red ljudi čeka da se ukrca u avion C-17 Gloubmaster na Međunarodnom aerodromu Hamid Karzai u Kabulu, 27. avgusta 2021.\nPentagon je saopštio da je smrtonosni napad na aerodromu u Kabulu u četvrtak izvršio jedan bombaš samoubica, a ne dvojica kao što se prvobitno mislilo.\nEkstremisti Islamske države preuzeli su odgovornost za napad u kome je ubijeno 13 američkih vojnika i najmanje 79 Avganistanaca. Avganistanski ogranak Islamske države iz pokrajine Korasan, poznat kao ISIS-K, po svemu sudeći postaje neprijatelj i Zapada i talibana. Saopštili su da su meta samoubilačkog napada bili "prevodioci i saradnici američke vojske."\n"Radimo sve što možemo da budemo spremni", rekao je Mekenzi, dodajući da američka vojska razmenjuje neke obaveštajne podatke sa talibanima, i da veruje da su "oni osujetili neke napade."\nAmerički vojnici ranjeni u napadu prebačeni su na lečenje u Nemačku, dodali su na brifingu za novinare zvaničnici Sekretarijata za odbranu.\nBajden obavešten o novim pretnjama\nSavetnici su u petak upozorili predsednika Džoa Bajdena da će narednih nekoliko dana misije evakuacije iz Avganistana biti najopasniji do sada, izjavio je jedan zvaničnik Bele kuće, prenosi agencija Rojters.\nNa sastanku koji je Bajden održao sa vojnim i zvaničnicima za nacionalnu bezbednost kao i diplomatama posle napada Islamske države, savetnici su Bajdenu rekli da je vrlo moguće da će se dogoditi još jedan napad u Kabulu, dok se ujedno prave planovi udara na ISIS-K zbog prvog incidenta, rekao je taj zvaničnik.\nZa to vreme, gomile ljudi koji očajnički žele da napuste Avganistan vratile su se u petak na aerodrom u Kabulu, nakon što su nastavljeni letovi za evakuaciju iz zemlje. General Tejlor je saopštio da je misija evakuacije nastavljena posle napada i da je sa aerodroma u Kabulu obavljeno 89 letova, a u periodu od 24 časa ukupno evakuisano 12.500 ljudi.\nPorodice evakuisane iz Kabula stižu na međunarodni aerodrom Vašington-Dales u Virdžiniji, nadomak američke prestonice, 27. avgusta 2021.\nSAD i saveznici su u trci sa vremenom da završe evakuaciju svojih građana i ugroženih Avganistanaca i da se povuku iz zemlje do 31. avgusta - roka koji je postavio predsednik Bajden.\nNa brifingu za novinare u Beloj kući, Džen Psaki, sekretarka za štampu Bele kuće izjavila je da Vašington očekuje da će određeni angažman sa Talibanom biti neophodan posle povlačenje kako bi se osigurale dalje evakuacije.\nBroj Avganistanaca poginulih u napadu je porastao na 79, izjavio je za Rojters jedan avganistanski zdravstveni zvaničnik. Predstavnik pokreta Taliban rekao je da je među poignulima 28 talibana, iako je portparol kasnije demantovao da je ubijen bilo koji od talibanskih boraca koji su čuvali pristup aerodromu.\nNeki američki mediji, među kojima je Njujork Tajms, pozivaju se na izjave lokalnih zvaničnika da je u napadima poginulo čak 170 ljudi, ne računajući američke vojnike.\nAmerički predsednik u četvrtak je obećao osvetu protiv odgovornih.\n"Onima koji su izvršili ovaj napad, kao i svima koji žele da Americi nanesu zlo - znajte ovo: Nećemo oprostiti", rekao je Bajden u obraćanju naciji. "Mi ćemo vas loviti i naterati vas da platite".\nEksplozije blizu aerodroma u Kabulu\nBajden je rekao da je naredio komandantima da razviju operativne planove za napad na imovinu, rukovodstvo i objekte ISIS-K, rekavši: "Mi ćemo odgovoriti snažno i precizno u naše vreme, na mestu koje odaberemo i u trenutku koji budemo izabrali".\nBio je to najsmrtonosniji dan za američku vojsku u Avganistanu u čitavoj deceniji. Takođe, četvrtak je bio najmračnijim dan Bajdenovog sedmomesečnog predsedavanja, što je dovelo do odlaganja Bajdenovog sastanka sa gostujućim izraelskim premijerom Naftalijem Benetom u poslednji čas.\nViše od 100.000 ljudi napustilo je Avganistan na evakuacionim letovima, rekao je Baden u četvrtak, obećavši da će se evakuacija nastaviti do roka za povlačenje svih trupa 31. avgusta.\n"Izvući ćemo Amerikance koji žele da izađu", rekao je predsednik.\nU tekstu su korišćene neke informacije agencija Asošijeted pres, Frans pres i Rojters.\nSrbin evakuisan iz Kabula kaže da vladaju "strava i užas"


Boško Obradović:Do kraja jula će se znati da li će biti boljih izbornih uslova, ili ...\nBoško Obradović:Do kraja jula će se znati da li će biti boljih izbornih uslova, ili …\nBeta 4. jula 2021. 11:15\nPredsednik pokreta Dveri Boško Obradović izjavio je danas da su tokom dijaloga o poboljšanju izbornih uslova izneti zahtevi na koje vlast treba odgovoriti do kraja jula, kada će se znati „da li ćemo imati poboljšanje izbornih uslova“, ili, kako je najavio, on više neće učestvovati u tim razgovorima.\nObradović je za televiziju Prva izjavio da su „mediji tema svih dijaloga“, kao i da je poslednji predlog upućen vlasti da sve televizije i medijski javni servisi imaju obavezu da u svim emisijama „tretiraju opoziciju na isti ravnopravni način kao i vlast“.\nOn je rekao da je tokom dijaloga vlasti i opozicije bez posredovanja evroposlanika dogovoreno da na sledeći sastanak budu pozvani i urednici informativnih programa televizija sa nacionalnom frekvencijom, pre svega javnih servisa RTS i RTV, kao i „najuticajnijih štampanih medija“.\nLider Dveri je ocenio da dijaloga ne bi bilo da bojkot prošlogodišnjih izbora nije bio uspešan, da je „sam dijalog na koji je vlast pristala dokaz da izbori nisu bili fer ni pošteni“, kao i da pregovorima sa opozicijom „vlast traži legitimitet za sledeće izbore“.\nObradović je rekao i da su na dosadašnjim sastancima sa predstavnicima vlasti izneti svi zahtevi opozicije, koji se tiču izbornog dana i izborne kampanje, kao i da je on zatražio formiranje „zajedničkog nadzornog odbora koji će kontrolisati ono o čemu se postigne dogovor“.\n„Opozicija mora imati predstavnike u tom organu, ovoj vlasti se ne može veovati čak ni na potpisanu reč“, rekao je Obradović.\nPoslanik Socijalističke partije Srbije (SPS) Djordje Milićević je na tv Prva rekao da „vlast ne zamajava niti fingira bilo kakve razgovore“, već da je „pokazala spremnost da razgovara na temu izbornih uslova“, u čemu treba doći do kompromisa.\nMilićević je rekao da su „evroparlamentarci došli u Srbiju zato što ih je vladajuća koalicija pozvala da posreduju u dijalogu“, kao i da će SPS „učestvovati u razgovorima na oba koloseka“, odnosno i sa predstavnicima opozicije koji žele posredovanje stranaca i sa onima koji žele pregovore s vlasti o poboljšanju izbornih uslova bez posredovanja stranaca.\n„Poziv evroparlamentarcima da dodju je upućen još 1. marta od strane predsednika Narodne skupštine Ivice Dačića, a oni će prvi put doći u petak. Važno je da se razgovori vode u institucijama sistema“, rekao je Milićević.\nOn je rekao da „stranke koje napuste dijalog ne mogu očekivati da će biti usvojeni njihovi stavovi“, kao i da SPS ne želi da se bavi uredjivačkom politikom, ali da „mediji moraju biti oslobodjeni bilo koje vrste pritiska“.


Devet članica EU objavilo novi predlog reforme procesa proširenja - European Western Balkans\nBRISEL – Nakon francuskog „non-pejpera“ o reformi metodologije proširenja EU koji je objavljen prošlog meseca, devet država članica Evropske unije izradilo je sopstveni predlog kao doprinos debati o tome kako da proces postane efikasniji.\nAustrija, Češka, Estonija, Italija, Letonija, Litvanija, Malta, Poljska i Slovenija izradile su predlog pod nazivom „Elementi za poboljšani proces proširenja i održivu i ubrzanu integraciju zapadnog Balkana“.\nReforma procesa proširenja ne dovodi u pitanje odluku o otvaranju pregovora o pristupanju sa Severnom Makedonijom i Albanijom, koja bi trebalo da bude doneta do marta 2020. godine, navedeno je u uvodu.\nPrema dokumentu, pregovaračka poglavlja trebalo bi da budu grupisana po glavnim oblastima, tako da se mogu zajednički otvoriti i zatvoriti.\n„Međuvladine konferencije postale bi politički relevantnije“, stoji u dokumentu koji je potpisalo 9 država članica EU.\nGlavna razlika u odnosu na francuski predlog, koji je predviđao sedam faza pregovaračkog procesa, jeste u tome što bi grupe poglavlja trebalo mogle da se otvaraju parlalelno, a ne jedna za drugom.\nNovi politički podsticaji, prema dokumentu, uključivali bi godišnje sastanke Evropskog saveta sa liderima sa Zapadnog Balkana, povećano učešće predstavnika ZB u pojedinim sastancima Saveta, kao i odbora Saveta i radnih grupa Evropske komisije.\nProširenje na Zapadni Balkan trebalo bi da bude tema i na Konferenciji o budućnosti Evrope, koja je planirana za 2020-2022.\nU dokumentu se takođe predlažu „evropske konferencije“ u celom regionu, u cilju promocije dijaloga i konsultacija. Evropski parlament, nacionalni parlamenti i civilno društvo bili bi uključeni u ovu inicijativu.\nOstali predlozi uključuju bolju strukturu za poglavlja 23 i 24 o vladavini prava. U dokumentu se predlaže da treba imati više prioriteta i jasnih preporuka, uključujući i rokove, kao i da EU treba da pruži veću podršku u sprovođenju pravnih tekovina.\n„Sve već dostupne instrumente pristupnog procesa, uključujući i „klauzulu o neravnoteži“, trebalo bi dalje primenjivati kako bi se ojačao uticaj EU“, navodi se u “non-pejperu”.\nPredstavljanje nivoa primene pravnih tekovina EU trebalo bi da se vrši na merljiviji, uporedljivi i komunikativniji način, a trebalo bi razmotriti i poboljšanja poput tabela sa rezultatima.\nŠto se tiče finansijskih podsticaja, „non-pejper“ naglašava da one treba da budu efikasne i ciljane. Treba razmotriti postepeno učešće na jedinstvenom tržištu EU i otvaranje više programa Evropske unije za Zapadni Balkan.\n„Početak novog zakonodavnog ciklusa EU pruža priliku za novi podsticaj integraciji Zapadnog Balkana u EU. Stoga se radujemo predlozima Komisije za poboljšanje procesa proširenja“, navode države članice u uvodu.\nPotpuno članstvo regiona u EU ostaje krajnji cilj procesa, a vrata Evropske unije ostaju otvorena, naglašava „non-pejper“.


"Dobro je sedeti u pletenim stolicama"\nHotel „Moskva” je 114 godina jedan od najprepoznatljivijih simbola Beograda. Otvaranje njegove bašte znak je da se u gradu budi proleće.\nKako su nam topli dani pred vratima, vreme je da se podsetimo reči čuvenog Mome Kapora, koji je bio čest i drag gost hotela i tadašnje kafane „Moskva”, čiji restoran danas ponosno nosi naziv „Čajkovski” sa svojim čuvenim kafeom „Moskva”\n„Postoji u beogradskim letnjim večerima jedno međuvreme (između sedam i devet), koje je nemoguće izdržati u kući. Kroz otvorene prozore osluškujete uznemireni grad, žamor njegovih toplih trotoara; kuckanje potpetica, mladi smeh, dovikivanje i zvižduke – dopire vam do ušiju onaj tako posebni mazni beogradski akcenat, pun nagoveštaja, lenjih obećanja i neke pritajene obesti, koja kao da se opire nežnostima mlake letnje noći. Za mene, Beograd je najlepši baš u tim časovima, dok je veče još nepotrošeno, a nada da će se nešto izuzetno dogoditi poklanja očima poseban sjaj u sumraku, a telima uzbudljive kretnje gradskog baleta kome je koreografija poziv za ljubav. U to vreme dobro je sedeti u pletenim stolicama ispred hotela ’Moskva’ i posmatrati uzavrelu svetinu – veliki gradski vir što guta lica i sudbine…”\nBašta hotela tu je i danas, sa svojim pletenim stolicama, a dok u njoj budete osluškivali prolećni puls grada, možete da gustirate specijalitete iz osveženog jelovnika restorana „Čajkovski” ili uživate u potpuno novoj gastronomskoj ponudi kafea „Moskva”.\nBašta Hotel “Moskva”\nPored restoranskog menija, koji odlikuje moderna interpretacija tradicionalnih srpskih ali i internacionalnih jela, sa namirnicama jasnog geografskog porekla, novi jelovnik u kafeu „Moskva” predstavlja odraz urbanog života naše prestonice.\nNa novom meniju nalaze se burgeri od najkvalitetnijeg angus mesa u zemičkama koje dolaze direktno iz hotelske pekare. Burgeri su, kao i ukusni sendviči, začinjeni lokalnim sastojcima, poput kajmaka, pečene paprike, grilovanog kozjeg sira sa domaće farme.\nJelo sa menija, “Moskva”\nZa one koji uživaju u buđenju grada uskoro sledi i potpuno novi „a la carte” doručak. Od moćnih omleta sa tartufima ili sa spanaćem i šparglama, preko engleskog doručka do raznovrsnih žitarica, ili tosta sa avokadom – ovaj doručak je istinsko gastronomsko putovanje.\nNaravno, u čuvenoj poslastičarnici hotela „Moskva” i danas se pripremaju najfinije poslastice. Nadaleko čuveni „Moskva šnit”, nezvanična kraljica svih beogradskih torti, i danas je ponos hotelskih majstora poslastičara, pa zauzima počasno mesto u zaista zavidnoj ponudi torti i kolača.\nTanjir sa voćnom kašom\nKafana „Moskva” je oduvek bila mesto koje donosi nove trendove. Od početka 20. veka, kada se glamurozno pojavila na beogradskoj sceni, u život Beograđana i gostiju prva je donela otvorene gradske terase sa suncobranima, francuska vina, češko pivo, specijalitete od divljači… Ovde se igrao bilijar, svirala su se nekad i dva koncerta dnevno, a gosti su mogli da pročitaju sve vodeće srpske i svetske novine. Kafana „Moskva” tada je bila epicentar gradskog života, a danas, prateći duh vremena, uspešno odoleva trendovima i čuva status stare dame vredne svakog poštovanja, koja je bila i ostaje u trendu uprkos vremenu.


Vranješ propustio prvi trening reprezentacije BiH u Talinu – Haber.ba\nVranješ propustio prvi trening reprezentacije BiH u Talinu\nFudbalski reprezentativci Bosne i Hercegovine odradili su večeras prvi od dva treninga u Talinu uoči utakmice posljednjeg 10. kola grupe “H” kvalifikacija za Svjetsko prvenstvo “Rusija 2018” protiv Estonije.\nU Trening kampu Fudbalskog kluba Levadia trenirali su svi bh. reprezentativci koji su doputovali u estonsku prijestolnicu, izuzev Ognjena Vranješa koji se žalio na lakšu povredu skočnog zgloba, javlja reporter Anadolu Agency (AA).\nDrugi i posljednji trening fudbaleri BiH imat će sutra od 19.30 sati na stadionu “A Le Coq Arena” na kojem će u utorak, 10. oktobra, od 20.45 igrati protiv Estonije.\nUtakmica neće imati pretjeran rezultatski značaj obzirom da je BiH gotovo pa izgubila šanse da se plasira u baraž za Mundijal, dok su se Estonci od nastupa na SP oprostili odavno.\nTeme:Estonija, fudbalska reprezentacija BiH, izdvojeno, Ognjen Vranješ, Talin, trening, video dana\nDuljević: “Dobio sam puno pohvala, ali nisam sretan jer nismo pobijedili Belgiju”


Banka Engleske: Stari radnici obaraju plate - Penzin\nPočetna Magazin Godine Ekonomija Banka Engleske: Stari radnici obaraju plate\nBanka Engleske (BOE) tvrdi da će stari radnici koji ostaju na poslu odlažući penziju u cilju očuvanja životnog standarda, utiču na smanjenje plata u Velikoj Britaniji.\nOvo je zapravo reakcija Banke na izveštaj Kancelarije za ogvorno vođenje budžeta (OBR) u kom je rečeno da će u narednih 50 godina starosna granica za odlazak u penziju verovatno biti produžena do 70 godine života.\nBanka je istakla da, istovremeno sa padom nezaposlenosti u Velikoj Britaniji, padaju i prosečne plate. Oni ovo pripisuju i većem broju starijih osoba koje ostaju na poslu “zabrinuti u vezi sa visinom penzija” koje bi dobili kada bi prestali da rade.\nBanka upozorava da će upliv nezaposlenih mladih i ostanak starih na tržištu rada neminovno dovesti do pada plata, te da je ovakav model razvoja moguć samo u tom slučaju.\nBritanija ima rekordni broj starih koji mogu da idu u penziiju ali i dalje rade, što je trend koji će se verovatno nastaviti, tvrde stručnjaci. Međutim, neki dodaju da je i pre ekonomske krize i povratka starih na poslove Britanija beležila stagnaciju prosečnih plata, različite ugovore za povremeno zapošljavanje, i pad udela plata u bruto nacionalnom proizvodu, piše RT.\nTags:penzijeplateradna snagaradnicistandardstaritržište radaVelika Britanija\nIsplata penzija za poljoprivrednike za jul 2014


Klavirski duo Meco i muzika savremenih srpskih kompozitora uživo - ClassicAll\nKlavirski duo Meco u sastavu Miloš Pavlović – Jelena Đajić, nastupiće 25. maja u sali Beogradske filharmonije. Pijanisti ističu da su posebno ponosni što će ovom prilikom izvoditi dela domaćih autora Vladimira Tošića i Svetislava Božića.\nSa istim repertoarom duo Meco nastupio je nedavno u Nišu, a očekuje se i koncert u Novom Sadu 28. maja. Urednici kulturne stanice Eđšeg program najavljuju kao “poletan minimalistički stil uz elemente vizantijske muzike”. Sva dela za projekat Muzika za klavirski duo savremenih srpskih kompozitora pisana su za klavir četvororučno i razlikuju se po načinu komponovanja.\nOpus akademika Svetislava Božića broji preko dve stotine kompozicija različitih žanrova, a njegova dela izvođena su od Evrope, preko SAD-a do Japana. Publika će biti u prilici da premijerno čuje dve njegove kompozicije.\nMinimalizam se na našim prostorima najviše vezuje za ime Vladimira Tošića čije se kompozicije mogu čuti na koncertnim podijumima i festivalima širom sveta. Među njegovim najvažnijim delima izdvajaju se Varial, Dual, Trial, Voksal, Fisija, Fuzija, Altus…\nKoncert počinje od 19h, a ulaz je besplatan.\nOdržavanju ovog koncerta pomogla je Organizacija muzičkih autora Srbije – SOKOJ.


Clinica Nova – Vesti o zdravlju\nSkladištenje opasnog otpada na bezbedan način\nNa tržištu u toku procesa proizvodnje u mnogim proizvodnim pogonima dolazi do pojave velike količine opasnog otpada. Takav otpad predstavlja veliku pretnju po životnu sredinu i mora se na adekvatan način skladištiti kako bi se izbegli mogući negativni uticaji.U opasan otpad potpada onaj otpad koji, po svom poreklu, sastavu ili koncentraciji opasnih materija, može prouzrokovati… Continue reading Skladištenje opasnog otpada na bezbedan način\nPrema zvaničnim podacima, od nedelje u 15h u Srbiji su preminule 43 osobe od posledica koronavirusa, pa je ukupan broj žrtava povećan na 3.073, objavljeno je na sajtu Ministarstva zdravlja covid19.rs. Od poslednjeg preseka stanja u Srbiji, na koronavirus je testirano 11.190 osoba, a registrovano je 2.559 slučajeva zaraze.Na respiratorima je 288 pacijenata. Ukupno je… Continue reading Zvanično u Srbiji preminule još 43 osobe, novozaraženih nešto više od 2.500\nCategorized as Korona Virus\nAlkohol menja svojstvo mikrobioma creva, koji su dom triliona mikroorganizama koji obavljaju nekoliko ključnih uloga kad je u pitanju vaše zdravlje, i narušava sposobnost ovih mikroorganizama da podržavaju vaš imunološki sistem. Čini se da konzumiranje alkohola može da ošteti i imunološke ćelije koje služe kao prva linija obrane protiv bakterija i virusa. “Oštećenjem ovih ćelija… Continue reading Konzumiranje alkohola može da oslabi imunološki sistem


Uprava za trezor o slučaju Beograđanke sa bebom: Ne postoji takva zabrana\nDruštvo Autor:Aleksandar Nastevski31. jul. 202109:29\nNakon što je jedna Beograđanka ranije podelila svoje neprijatno iskustvo koje je zbog deteta doživela u centrali Uprave za trezor u Pop Lukinoj u Beogradu, odnosno da joj je bebama navodno zabranjen ulaz, oglasila se Uprava za trezor navodeći da takva zabrana ne postoji.\nMinistarstvo finansija prosledilo je danas portalu Nova.rs odgovor Uprave za trezor povodom slučaja koji se juče odigrao u njihovoj centrali u Pop Lukinoj ulici u Beogradu kada je jednoj ženi bilo onemogućeno da uđe u zgradu zbog, kako je tom prilikom navela bebe. Uprava je navela u svom odgovoru da ne postoji zabrana ulaska za decu u centrali Uprave za trezor, kao i u bilo kojoj njihovoj ekspozituri i filijali.\n„Napominjemo da je pomenuta stranka uspešno podnela zahtev zbog kojeg je i posetila zgradu Uprave za trezor, a da je njen revolt izazvan pogrešnim tumačenjem prakse koju, u najboljoj nameri, primenjuju naši zaposleni“, tvrdi Uprava za trezor i dodaje:\n„Naime, dodatnom proverom je utvrđeno da su radnici Uprave za trezor, kao i uvek, postupali upravo u skladu sa ustaljenom praksom, koja podrazumeva da se strankama sa malom decom i osobama sa invaliditetom posvećuje dodatna pažnja, olakšava im se i ubrzava procedura predaje zahteva.“\nTo podrazumeva da, bar kako tvrdi Uprava za trezor, zaposleni iz pisarnice izlaze do prijavnice gde prihvataju zahteve stranaka.\n„Što je i ovoga puta učinjeno, upravo kako bi strankama procedura bila olakšana i komfornija, a što potvrđuju i snimci sa nadzornih kamera. Dakle, s obzirom na to da je stranka došla sa bebom i sa kolicima, u pratnji još jedne osobe, zaposleni iz uprave su joj dodatno izašli u susret kako ne bi morala sa kolicima da prelazi stepenice do pisarnice, gde se podnose zahtevi. Dodatno, zaposlena iz pisarnice je stranci izašla u susret i dala joj broj telefona, kako ubuduće ne bi morala sa detetom da dolazi u centralu Uprave za trezor, već kako bi mogla telefonskim putem da prati tok predmeta“, navodi se u odgovoru za portal Nova.rs.\nZbog svega u ovoj instituciji su izrazili žaljenje zbog, kako tvrde, nesporazuma.\n„Izražavamo žaljenje zbog nesporazuma, kao i nezadovoljstva nastalog usled pogrešnog tumačenja načina rada naših zaposlenih i naglašavamo da Uprava za trezor ostaje posvećena profesionalnom pristupu u radu sa strankama, te da u našim prostorijama ne postoji diskriminacija bilo koje vrste, posebno ne prema osobama u pratnji dece“, tvrde nam u Upravi za trezor.\nPodsetimo, jedna Beograđanka juče je podelila neprijatno iskustvo koje je doživela u pomenutoj zgradi kada joj je bilo onemogućeno da uđe u zgradu, kako tvrdi, zbog bebe. Njoj je, kako tvrdi, portir na ulazu rekao da je bebama ulaz zabranjen.\nOna je navela da niko nije imao odgovor od službenika na pitanje zašto beba ne sme da uđe u zgradu. Zbog toga je, kako je ranije objasnila za naš portal, svoje poslove, odnosno podnošenje zahteva, morala da završi na ulaznim vratima.\n„Osećala sam se kao da vučem kravu s livade sa sobom, a ne svoju bebu u kolicima. Pritom sam otišla lično, jer na mejl ne odgovaraju, niti se javljaju na telefone“, ispričala je ranije za Nova.rs ova mlada majka.\nBonus video – Snežana Lazarević iz MDRI-S o izveštaju „Zaboravljena deca Srbije“\nbebeMinistarstvo finansijanaknade za porodiljeporodiljeuprava za trezorzabrana


Srpske juniorke su ovom pobedom zauzele drugo mesto u grupi „D“, tako da će im rival u osmini finale Svetskog prvenstva u Čehovu biti selekcija Kanade koje osvojila treće mesto u grupi „C“.\nPosle solidnog početka i vođstva 6:4, usledila je serija grešaka i veliki broj\nizgubljenih lopti našeg mladog tima, što je selekcija Brazila znala da kazni i posle prve četvrtine dođe do dvocifrenog vođstva (12:22), a u 12. minutu povede i sa 12:27. Uspele su srpske juniorke da dođu do željene igre, u potpunosti da uspostave ravnotežu i preko kapitena Julijane Vojinović i raspoložene Snežane Bogićević uhvate rezultatski prikuljučak do kraja prvog poluvremena – 31:33.\nJedan od glavnih razloga smanjivanja velikog zaostatka bilo je zaustavljanje odlične Gimareš koja je sa 13 poena i sedam skokova obeležila prvi deo igre, ali ušla u probleme sa ličnim greškama.\nOdličnim akcijama na startu drugog poluvremena Milica Bojović i Snežana Bogićević posle dužeg vremena vratili su prednost na stranu Srbije – 35:33. Od tog trenutka igralo se „koš za koš“, vodila se žestoka bitka na oba dela terena. Ipak, srpske juniorke zahvaljujući kontroli skoka, sve boljoj odbrani i velikoj borbenosti zadržale su minimalno vođstvo i posle isteka 30. minuta – 50:48.\nSvojom trećom trojkom Juliijana Vojinović je povisila na 56:53 u 33. minutu i najavila neizvesnu završnicu meča. Razigrale se u tim trenutcima Kristina Arsenić, ali i Aleksandra Katanić koja je na samo 57 sekundi pre kraja meča izjednačila na 67:67. Ispostavilo se da je to bio konačan rezultat posle 40 minuta\nvelike borbe, iako je Snežana Bogićević šutirala za trijumf sa poslednjim zvukom sirene.\nU dodatnih pet minuta reprezentativke Srbije pokazale su više želje i odlučnosti što su naše najefikasnije igračice u produžetku Katarina Zec, Aleksandra Katanić i Snežana Bogićević pretvorile u drugi trijumf na šampionatu – 80:75 i osvajanje drugog mesta u grupi „D“.\n"Prosto je nevrevovatno koliko je ekipa bila preplašena na početku meča, koliko smo samo početničkih grešaka napravili već u prvoj četvrtini. Međutim, sve se veoma brzo promenilo u našoj igri. Tek kad smo došli u situaciju da zaostajemo 15 poena razlike, pokazali smo neverovatnu želju i energiju, imali pravi pristup do kraja utakmice što je bilo presudno za našu pobedu. Želim da čestitam svim igračicama, a posebno Vesni Despotović koja me je uspešno zamenila na klupi posle isključenja. Jednostavno nisam mogao da pređem preko neujednačenog sudijskog kriterijuma. Definitvno su postojala dva aršina što su svi mogli da vide. Sledi nam duel protiv selekcije Kanade, svakako najvažniji na šampionatu. Radi se o dobroj. čvrstoj i disciplinvanoj ekipi. Ipak, najveći problem što mi još uvek nsimo svesni koliko možemo i kako ćemo odigrati. Nadam se da ćemo dobro početi, da neće biti oscilacija i da ćemo se boriti do samog kraja", rekao je Zoran Tir, selektor ženske juniorske reprezentacije Srbije.\nU19 ženska košarkaška reprezentacija Srbije\nU19 ženska košarkaška reprezentacija Brazila


SAD i 14 članica EU proteruju ruske diplomate zbog slučaja Skripalj\nSAD i 14 članica Evropske unije odlučili su da proteraju deo diplomatskog osoblja Rusije iz svojih zemalja kao odgovor na trovanje bivšeg dvostrukog agenta Sergeja Skripalja u Velikoj Britaniji.\nPredsednik Evropskog saveta Donald Tusk izjavio je danas da će narednih dana i nedelja članice Unije možda preduzeti i dodatne mere koje uključuju nova proterivanja ruskih diplomata, prenosi Asošiejted pres.\nSAD su odlučile da proteraju 60 ruskih diplomata i naredile zatvaranje ruskog konzulata u Sijetlu, Nemačka i Poljska proteruju po četiri ruske diplomate, Češka i Litvanija po tri, dok Holandiju i Italiju moraju da napuste po dva pripadnika ruskog diplmatskog osoblja.\nNeimenovani zvaničnici administracije američkog predsednika Donalda Trampa navode da je medju 60 proteranih diplomata i 12 pripadnika ruske misije pri UN, za koje SAD veruju da su špijuni prikriveni diplomatskim funkcijama.\nOni navode da konzulat Rusije u Sijetlu izaziva zabrinutost zbog moguće kontra obaveštajne aktivnosti u blizini baze američke mornarice.\nAmerički zvaničnici su saopštili da se preduzetim merama šalje poruka o „neprihvatljivo visokom“ broju ruskih špijuna u SAD i da su one odgovor na napad nervnim gasom na bivšeg ruskog i britanskog dvostrukog agenta Sergeja Skripalja.\nProterane ruske diplomate imaju sedam dana da napuste SAD.\nNemačko Ministarstvo spoljnih poslova saopštilo je da je njihov potez deo zajedničkog odgovora evropskih zemalja na slučaj Skripalj.\n„Proterivanje četvoro diplomata je snažan znak solidarnosti s Velikom Britanijom koji pokazuje rešenost nemačke vlade da ne ostavi bez odgovora napade na naše najbliže partnere i saveznike“, navelo je nemačko Ministarstvo.\nOno je dodalo da je taj potez takodje odgoor na nedavne sajber napade na mrežu nemačke vlade, „koji se, prema dosadašnjim informacijama, sa velikom verovatnoćom mogu pripisati ruskim izvorima“.


Američka ambasadorka pri Ujedinjenim nacijama Niki Hejli govori pored delova iranske rakete, u vojnoj bazi blizu Vašingtona\nSjedinjene Države su u četvrtak prvi put predstavile delove, kako su saopštile, iranskog oružja kojim su snabdeveni pripadnici pobunjeničkog plemena Huti u Jemenu, navodeći da je reč o čvrstom dokazu da je Teheran kršio rezolucije Ujedinjenih nacija.\nMeđu oružjem su bili ostaci, kako je ustvrdio Pentagon, balističke rakete kratkog dometa iranske proizvodnje koja je 4. novembra iz Jemena ispaljena na međunarodni aerodrom izvan saudijske prestonice Rijad, kao i bespilotna letelica i anti-tenkovsko oružje koje su Saudijci uzeli iz Jemena.\nIran je demantovao navode da je Hutije snabdeo tim oružjem i u četvrtak ocenio da je prikazano naoružanje "fabrikovano".\nSjedinjene Države su priznale da ne mogu precizno da kažu kada je oružje prebačeno Hutijima i, u pojedinim slučajevima, ni kada je upotrebljeno. Agencija Rojters prenosi da trenutno nije moguće potvrditi, iz nezavisnih izvora, gde je oružje proizvodeno ili upotrebljeno.\nMeđutim, američka ambasadorka u Ujedinjenim nacijama Niki Hejli izrazila je uverenje da se Teheran može okriviti za snabdevanje oružja.\n"Ovo je iranska proizvodnja, iranska sedišta, oružje koje su dali Iranci", saopštila je Hejli na konferenciji za novinare u vojnom hangaru u bazi Anakostija-Boling, blizu Vašingtona.\nPentagon je saopštio da je oružje dobio od Ujedinjenih Arapskih Emirata i Saudijske Arabije, koja podržava jemensku vladu i bori se protiv Hutija u građanskom ratu u Jemenu koji traje više od dve godine.\nOružje je predstavljeno u okviru nove politike predsednika Donalda Trampa koja predviđa oštriji stav prema Iranu.\nAmerička ambasadorka najavila je i formiranje koalicije "za suprostavljanje Iranu i njegovim potezima".\nPrema rezoluciji Ujedinjenih nacija, Teheranu je zabranjeno da snabdeva, prodaje ili prebacuje oružje izvan zemlje bez odobrenja Saveta bezbednosti. Odvojenom rezolucijom svetske organizacije zabranjena je prodaja oružja lideru Hutija Abdulu Maliku al-Hutiju i drugima.\nIran je u četvrtak odbacio američke optužbe kao neosnovane.\n"Tim optužbama pokušavaju se prikriti saudijski ratni zločini u Jemenu, uz saučesništvo SAD, i skrenuti međunarodna i regionalna pažnja sa agresije protiv stanovnika Jemena", navodi se u saopštenju iranske misije pri Ujedinjenim nacijama.


Emirates pravi najveći cargo hub za prevoz vakcine | Avio Press\nKompanija Emirates SkyCargo planira da napravi najveći cargo hub za prevoz vakcine na aerodromu Al Maktoum International Airport (DWC) u blizini Dubaija. Prevoznik će svoj teretni terminal na aerodromu u potpunosti prilagodi transportu buduće vakcine protiv virusa COVID-19. Emirates SkyCargo je početkom pandemije prekinuo sve cargo letove sa aerodroma kako bi konsolidovao svoje operacije i svoje poslovanje.\nIzvršni direktor Emirates Grupe, Ahmed bin Saeed Al Maktoum, je izjavio kako njegova kompanija poseduje svu neophodnu infrastrukturu i logističke kapacitete za efikasan prevoz vakcine. On takođe ističe i veoma povoljnu geografsku lokaciju Dubaija koja je veoma pogodna za brz transport.\n“Tokom godina, kontinuiranim ulaganjem u mogućnosti i procese za transport osetljivih farmaceutskih proizvoda, Emirates SkyCargo uspeo je da pozicionira Dubai među glavne svetske farmaceutske kupce kao poželjnu tranzitnu tačku tokom cele godine za njihov vredan teret. Postavljanje namenskog huba za prevoz vakcine protiv virusa COVID-19 je ključni projekat koji koristi našu mrežu, domet i kompetencije kako bi pozitivno uticao na živote ljudi širom sveta.” navodi CEO Emirates Grupe.\nEmirates SkyCargo je saopštio da u svojoj bazi na aerodromu Al Maktoum ima 4000 kvadratnih metara za skladištenje temperaturno-osetljivih vakcina. Po rečima kompanije, njihov terminal je sposoban da uskladišti 10 miliona vakcina na temperaturama između 2 i 8 celzijusa.


PRIZNAO KRIVICU: Kristijano Ronaldo prihvatio kaznu od dve godine i 19 miliona evra za utaju poreza | Ekspres.net\nPa opet, imajući u vidu da “njegovo kršenje zakona nije imalo nasilnu prirodu niti takve posledice”, izrečena zatvorska sankcija verovatno će značiti da Ronaldo ostaje izvan rešetaka, jer je u Španiji to moguće uz velike finansijske globe ako presuda predviđa zatvorsku kaznu koja nije veća od dvogodišnje.\nFudbaler Juventusa, petostruki osvajač Zlatne lopte, bio je optužen da je izbegavao da plaća porez u Španiji od 2010. do 2014, dok je igrao za Real i živeo u Madridu. Optužnica se fokusirala na unosne ugovore o korišćenju prava na njegov lik i delo, koje su Ronaldovi sagovornici tako sklapali da se sve dešavalo daleko od španskih poreskih institucija, pa je po “poreskim rajevima”, uz krivotvorenje dokumentacije, izbegavano plaćanje obaveznih dadžbina.\nKako javlja španska novinska agencije EFE, Ronaldo je na kratkom ročištu priznao da je znao za četiri takva slučaja, i da je svestan da je utajeno 5,7 miliona evra poreza. Isotvremeno, pravdao se da je u vreme kada su se ti prekršaji desili, on bio pogrešno obavešten od svojih saradnika da “ne moraju svi papiri da prođu i kroz španske institucije”, iako se radilo o poslovanju na španskom tlu, a i dodao je da definitivno nije želeo da svesno utaji porez.\nKristijano Ronaldo nije jedini fudbaler kome se u Španiji sudilo ili sudi zbog ovih ili vrlo sličnih prekršaja. Njegov bivši saigrač iz Reala Ćabi Alonso se istog dana pojavio u sudu, optužen za “skrivanje” dva miliona evra, a kroz isto su prošli Lionel Mesi, Nejmar, Marselo…\nTags kristijano ronaldoutaja porezazatvor\nGROZNICA SUBOTNJE VEČERI U MILANU: Ronaldo, Čolo, Andrea Bočeli, Ališa Kiz i pehar INTERVJU, MATEJA KEŽMAN: Nema patriotizma u našoj reprezentaciji FUDBAL: NEVEROVATNO, dva igrača Real Madrida stopirala transfer? FUDBAL (PRELAZNI ROK) Arsenal juri zamenu za Aleksisa, Liverpul opet kupuje u Romi


Elektronska uprava u Skupštini opštine Kula\nObjavio u 3. novembra 2018.\nKulsku opštinu posetio je pokrajinski sekretar za energetiku, građevinarstvo i saobraćaj, Nenad Grbić, koji je sa predsednikom Privremenog organa opštine Kula, Veliborom Milojičićem, pričao o saradnji na projektima u našoj Opštini.\nNakon sastanka u kancelariji održana je konferencija za novinare na kojoj je Milojičić izrazio veliku zahvalnost Nenadu Grbiću na poseti. Tema razgovora bila je dosadašnja saradnja, kao i planovi za naredni period. Takođe, razgovaralo se i o Projektu solarnih stajališta, za koju je Opština dobila 2 miliona dinara na konkursu Pokrajinskog sekretarijata. Plan je da se on realizuje do kraja novembra.\nPokrajinski sekretar za energetiku, građevinarstvo i saobraćaj istakao je mu je drago što je posetio Kulu i podsetio da Pokrajinska Vlada na čelu sa predsednikom Igorom Mirovićem uvek zastupa misiju i strategiju ujednačenog razvoja svih opština, uključijući i one po teritoriji manje, kao što je Kula. Pohvalio je inicijativu koju pokazuje naša lokalna samouprava i ukazao na projekte koji su u domenu ovog sekretarijata, a mogu doneti dobrobit svim građanima kulske opštine.\nNakon posete opštini, Grbić je posetio i osnovnu školu u Kruščiću, gde se sastao sa direktorom ove ustanove, Vesnom Medojević.


Raspisan konkurs za subvencije kamate na stambene kredite | Novac.ba\n👤by Novac.ba\t0 Comments\t🕔16.Sep 2014\nMinistarstvo će subvencionisati jedan odsto kamatne stope na stambene kredite koje plasiraju komercijalne banke u Republici Srpskoj, a po kreditnoj liniji Investiciono-razvojne banke Republike Srpske.\nPravo prijave na konkurs imaju lica koja su zaključila ugovor sa komercijalnom bankom koja vrši plasman kreditnih sredstava iz kreditne linije Investiciono-razvojne banke Republike Srpske do dana zatvaranja konkursa.\nIz Ministarstva porodice, omladine i sporta Republike Srpske saopšteno je da pravo prijave na konkurs imaju lica do navršenih 35 godina sa mjestom prebivališta u Srpskoj.\nKonkurs je otvoren do 30. septembra, a zainteresovani prijave i potrebne dokumente treba da dostave poštom na adresu Ministarstva porodice, omladine i sporta Srpske, Trg Republike Srpske 1, sa naznakom „Za dodjelu subvencije kamatne stope na stambene kredite za mlade i mlade bračne parove“.\nAplikacioni obrazac za podnošenje zahtjeva može se preuzeti na sajtu Vlade Republike Srpske – stranica Ministarstvo porodice, omladine i sporta u rubrici „Konkurs za subvencionisanje kamatne stope na stambene kredite za mlade i mlade bračne parove“.\nKreditna linija IRBRSMinistarstvo porodiceomladine i sporta Republike Srpskestambeni kreditisubvencije


Britanija može jednostrano da zaustavi Bregzit - Dijalog.net\nNaslovna Politika Evropska unija Britanija može jednostrano da zaustavi Bregzit\nLuksemburg, 4. decembar 2018. – Velika Britanija može jednostrano da opozove Član 50 Ugovora o Evropskoj uniji i ostane u Uniji, ocenio je glavni pravni savetnik Evropskog suda pravde.\nGeneralni advokat Manuel Kampos Sančes-Bordona izneo je mišljenje da bi "Sud pravde, u svojim budućim odlukama, trebalo da presudi da Član 50 Ugovora o EU dopušta jednostrani opoziv obaveštenja o nameri povlačenja iz EU".\nSančes-Bordona je takvo mišljenje izneo u predmetu koji je pred Sudom pravde u Luksemburgu pokrenula grupa škotskih poslanika.\nPodele u britanskoj vladi i u parlamentu, kao i niz novijih ispitivanja javnog mnjenja, ukazuju da je sada većina bitanskih građana za ostanak u EU. To je izazvalo i učestale pozive za ponavljanje referenduma o Bregzitu, raspisivanje opštih izbora ili produžetak procesa izlaska iz EU., prenosi Euractiv.\nPredhodno PSG i GB 381: Opozicija da bojkotuje izbore u Lučanima\nSledeće Proglašeni dobitnici nagrade OEBS-ova ličnost godine\nTop Tags Civilno društvo evropske integracije vladavina prava Evropska unija Društvo mediji lokalna samouprava Evropska komisija Pravosuđe konkurs Srbija i Evropska unija Vlada Republike Srbije mladi OCD Politika


Sarajevo, 5. oktobar/listopad 2012. – Ambasador Republike Bugarske Angel Alexandrov Angelov boravio je danas u posjeti Federalnom ministarstvu unutrašnjih poslova, gdje ga je primio ministar Predrag Kurteš.\nU dužem, srdačnom razgovoru, ministar Kurteš je izrazio zahvalnost za sve što Bugarska čini za napredak Bosne i Hercegovine na putu ka evroatlantskim integracijama. Ambasador Angelov je potom upoznat s aktivnostima Federalnog ministarstva unutrašnjih poslova na jačanju unutrašnjih resursa Ministarstva, kao i saradnje s ostalim agencijama za provođenje zakona na svim nivoima u BiH, radi još efikasnije borbe protiv svih vidova kriminala, posebno onog s obilježjem organizovanosti, korupcije i terorizma.\nAmbasador Angelov je podvukao čvrstu opredijeljenost Bugarske da nastavi pomagati na njenom putu prema članstvu u Evropskoj uniji i NATO savezu. Iskazao je i punu podršku naporima koje Ministarstvo ulaže radi jačanja sigurnosnog ambijenta u Federaciji BiH, posebno u kontekstu održavanja lokalnih izbora zakazanih za 7. 10. 2012. godine, naglašavajući spremnost za buduću saradnju, prvenstveno u smislu ustupanja i razmjene iskustava koje je Bugarska stekla u procesu njenog pristupanja Evropskoj uniji, posebno u smislu usaglašavanja zakonske legislative važne za oblast unutrašnjih poslova sa standardima EU.\nZahvaljujući se za učinjenu posjetu, ministar Kurteš je izrazio uvjerenje da saradnja i međusobni partnerski odnos predstavljaju obostarani interes Ambasade Bugarske u BiH i Federalnog ministarstva unutrašnjih poslova i da, kao takvi, predstavljaju prioritet koji će biti realizovan u punom kapacitetu. (KRAJ)


[\tGeneralna ] 13 Avgust, 2014 23:05\nU CAPITAL ONE CUP-u PROTIV GILLINGHAM-a\nNewcastle United će svoj meč druge runde Capital One Cup-a odigrati protiv ekipe Gillingham FC u gostima, na stadionu Priestfield.\nMeč se igra u utorak 26. avgusta sa početkom u 20.45h (CET).\n[\tGeneralna ] 13 Avgust, 2014 10:06\nDanas 13. 08. 2014. godine, Alan Shearer slavi svoj 44. rođendan.\n[\tGeneralna ] 12 Avgust, 2014 19:52\nPUMA I NEWCASTLE UNITED ZAJEDNO JOŠ DESET GODINA\nPuma i Newcastle United su 12. avgusta 2014. godine produžili saradnju na još deset godina.\nPuma je glavni proizvođač opreme Newcastle United-a od sezone 2010/11.\n[\tGeneralna ] 12 Avgust, 2014 19:47\nOSAM HILjADA NAVIJAČA NA OTVORENOM TRENINGU\nNewcastle United je otvorio kapije St James' Park-a i pozvao svoje pristalice da odgledaju trening otvorenog tipa. Na stadion je došlo 8.000 gledalaca, koji su uživali u majstorijama svojih ljubimaca.\nIgrači su se navijačima predstavili u novim crno-belim dresovima.


Izjava o odricanju odgovornosti - onxtv.com\nNaslovna Izjava o odricanju odgovornosti\nAko vam trebaju dodatne informacije ili imate bilo kakva pitanja o odricanju odgovornosti naše veb lokacije ili želite da razgovarate sa nama o sadržaju naše veb lokacije, slobodno nas kontaktirajte putem e-maila na info@onxtv.com.\nSve informacije na ovoj veb stranici objavljuju se u dobroj veri i samo za opšte informacije. ONXTV.COM ne daje nikakve garancije za potpunost, pouzdanost i tačnost ovih informacija. Svaka radnja koju preduzmete zbog informacija koje pronađete na ovoj veb stranici (http://onxtv.com/) je strogo na vlastiti rizik. ONXTV.COM neće biti odgovoran za gubitke i / ili štetu u vezi sa korišćenjem naše veb stranice ili informacijama na njima.\nSa naše veb stranice možete da posetite druge veb lokacije prateći hiperveze do takvih spoljnih veb lokacija. Iako se trudimo da pružimo samo kvalitetne veze do korisnih i etičkih veb lokacija, mi nemamo kontrolu nad sadržajem i prirodom ovih veb lokacija. Ove veze do drugih veb lokacija ne podrazumevaju preporuku za sadržaj koji se nalazi na tim veb lokacijama. Vlasnici sajtova i sadržaj mogu da se menjaju bez najave i mogu se pojaviti pre nego što imamo priliku da uklonimo vezu koja je možda postala „loša“.\nImajte na umu i da kada napustite našu veb stranicu, druge veb stranice mogu imati drugačija pravila o privatnosti i odredbe koje su izvan naše kontrole. Molimo vas da proverite Pravila o privatnosti ovih veb lokacija kao i njihove „Uslove korišćenja usluge“ pre nego što se uključite u bilo koji posao ili prenošenje bilo kakvih informacija.\nKorištenjem naše veb stranice, ovim se slažete sa našim odricanjem od odgovornosti i prihvaćate njegove uvjete.\nAko ažuriramo, izmenimo ili unesemo bilo kakve izmene u ovaj dokument, te promene će biti vidljivo objavljene ovde.\nAMD potvrđuje ovogodišnju premijeru Zen 3 procesora\nKako izabrati pravog servisera za laptop?


Šabac prvi put u istoriji grada domaćin etape biciklističke trke Beograd- Banjaluka – Podrinske\nŠabac prvi put u istoriji grada domaćin etape biciklističke trke Beograd- Banjaluka\nŠabac će ove godine prvi put u istoriji grada biti domaćin etape i ciljno mesto biciklistima 15. Međunarodne biciklističke trke Beograd – Banjaluka koja će se voziti u periodu od 22. do 25. aprila. Tim povodom gradonačelnik Šapca dr Aleksandar Pajić zajedno sa zamenikom gradonačelnika Blažom Kneževićem, predsednikom Skupštine grada Nemanjom Pajićem, članom Gradskog veća za sport Markom Panovićem, direktorom trke Beograd – Banjaluka Vladimirom Kuvaljom i sportskim direktorom trke Sašom Gajičićem održao je u četvrtak konferenciju za medije u Gradskoj kući.\nGradonačelnik Šapca dr Aleksandar Pajić istakao je da Grad Šabac pruža punu podršku ovom sportskom događaju, jer je Šabac grad sporta, grad bogate sportske tradicije i istorije.\nPredsednik Skupštine grada Šapca Nemanja Pajić rekao je da je ovaj veliki sportski događaj jako značajan za grad koji je bio domaćin mnogih velikih sportskih događaja kroz istoriju, i da danas nastavlja to da čini.\n– Veliki broj medija je danas došao da isprati ovu konferenciji, što znači da ste zaslužili svojim radom i da je dobro to što radite. Trka Beograd – Banjaluka je naš ponos, pre svega najveći događaj u Republici Srpskoj i Bosni i Hercegovini, a danas jedan od najvećih događaja i u Srbiji. Petnaest godina slobodnog prolaska granice, petnaest godina zaustavljanja saobraćaja zahteva ozbiljan rad i dobru saradnju na svim nivoima. Nije lako organizovati ovakav događaj, ali već deceniju i po to uspevamo – kaže Kuvalja.


BalkanMagazin :: U prvom kvartalu 2015. banke u plusu 73,8 miliona evra\nU prvom kvartalu 2015. banke u plusu 73,8 miliona evra\nponedeljak, 13. jul 2015 10:23\nNeto prihod od kamata u prva tri meseca iznosio 276,5 miliona evra, a od naknada i provizija 72,4 miliona evra\n(ilustracija, Kurirr: Banke u Srbiji - za njih nema krize)\nBankarski sektor je u prvom tromesečju 2015. godine ostvario dobit od blizu deset milijardi dinara, odnosno 82 miliona evra, što je (u evrima) za 6,8 odsto više nego u istom periodu 2014. godine, a za 12 odsto više posmatrano u dinarima. Najveći doprinos rastu dobiti dali su prihodi od kamata koji su, u neto iznosu, bili veći nego u prvom kvartalu prošle godine za 3,7 milijardi dinara ili 12,3 odsto. Ukupan neto prihod od kamata iznosio je 33,6 milijardi dinara ili 276,5 miliona evra za prva tri meseca ove godine. Banke su više zaradile i od naknada i provizija nego prošle godine. Za prva tri meseca su u neto iznosu naplatile 8,8 milijardi dinara odnosno 72,4 miliona evra što je za oko 550 miliona dinara više nego u istom periodu prošle godine.\nVisok udeo nenaplativih kredita i dalje opterećuje banke pa su samo u prvom kvartalu zabeležile rashode po osnovu obezvređenja finansijskih sredstava i kreditno rizičnih vanbilansnih stavki od 12,1 milijardi dinara. S druge strane, kursne razlike na nivou sektora bile su pozitivne i iznosile su 2,76 milijardi dinara.\nViše dobiti od manje posla\nPo prvi put nakon dugo vremena na kraju nekog kvartala, na prvom mestu po visini dobiti nije bila banka Inteza. Na kraju prvog tromesečja najveći profit ubrala je Unikredit banka (2,3 milijarde dinara), a Inteza je bila druga sa 2,2 milijarde dinara profita. Na trećem mestu je bila Rajfajzen banka sa 0,95 milijardi dinara dobiti što je za skoro milijardu dinara manje nego u istom periodu prošle godine. Na četvrtom mestu našla se Sosijete ženeral sa osamsto miliona dinara, a na petom mestu Eurobanka sa sedamsto miliona dinara dobiti. Na ovoj listi nedostaje najveća domaća banka - Komercijalna banka, druga najveća banka u zemlji. Ova banka je u prvom kvartalu ove godine ostvarila dobit od svega 207 miliona dinara, što je za milijardu dinara manje nego u istom periodu prošle godine. U bilansima ove banke posebno se izdvaja rashod od 1,9 milijardi dinara knjižen u stavci “ostali rashodi”.\n"Banke koje su zabeležile gubitke u prvom kvartalu ove godine predvodi Hipo banka sa gubitkom od 640 miliona dinara, Sberbanka (u čijem je upravnom odboru nekadašnji ministar Mlađan Dinkić), sa pola milijarde dinara gubitka, Telenor banka sa 340 miliona dinara, Pireus banka sa 344 miliona dinara i Marfin banka sa gubitkom od 100 miliona dinara. Među gubitašima je i nekoliko banaka u kojima država ima vlasništvo kao što su Dunav banka, Jubmes, Srpska banka i Jugbanka iz Kosovske Mitrovice."\nUporedo sa rastom dobiti, aktiva na nivou celog sektora na kraju marta ove godine bila je skoro na identičnom nivou kao pre godinu dana gledano u evrima. U dinarima je ona povećana sa 2.824 milijarde na 2.943 milijarde dinara, ali je u evrima zbog slabljenja dinara ostala na istom nivou od 24,5 milijardi evra.\nS obzirom na stagnaciju ili čak pad kreditne aktivnosti – a rats dobiti – moglo bi da znači da banke cede sve više novca od sve manje kompanija i grđana koji uzimaju kredite.\nSmanjen bankarski kapital (u evrima)\nU aktivi najznačajnija stavka su i dalje neto krediti i potraživanja od komintenata koji su ukupno iznosili 1.641 milijardu dinara. Najveća banka po veličini aktive je i dalje Inteza sa 462,6 milijardi dinara, a na drugom mestu je Komercijalna banka sa 392,9 milijardi dinara. Slede ih Unikredit banka sa 282,2 milijarde dinara, Rajfajzen sa 229,8 milijardi dinara i Sosijete ženeral banka sa aktivom od 216,9 milijardi dinara.\nDok je aktiva ostala na istom nivou, kapital bankarskog sektora je na kraju prvog kvartala 2015. godine bio manji nego u isto vreme 2014. godine za oko 50 miliona evra. Istovremeno je u dinarima on povećan sa 604 milijarde dinara na 622,8 milijardi dinra kao posledica deprecijacije dinara od 4,2 odsto u ovom periodu.\nNajveći kapital na kraju marta ove godine imala je Inteza banka sa 107,8 milijardi dinara, a slede je Komercijalna banka sa 70 milijardi dinara, Unikredit sa 58,3 milijarde, Rajfajzen sa 56,8 milijardi i AIK banka sa 53,8 milijarde dinara.\nNa kraju marta ukupno svih depozita u bankama bilo je 1.869 milijardi dinara, odnosno 15,5 milijardi evra. Od toga samo u dve banke, Intezi i Komercijalnoj banci nalazi se čak trećina depozita što ukazuje da i firme i stanovništvo bez obzira na izuzetno niske kamatne stope koje banke plaćaju percipiraju ove banke kao najsigurnije. Inače iznos depozita privrede i stanovništva prevazilazi iznos kredita koje su banke odobrile pa odnos kredita i depozita iznosi 0,88. Ovo ukazuje da banke imaju višak sredstava koje su prikupile od depozita a koja nisu plasirala u vidu zajmova i taj višak se uglavnom drži u vidu gotovine ili kod centralne banke. Ovo takođe ukazuje da banke „sede“ na parama dok se istovremeno privreda suočava sa nelikvidnošću koja je uzrokovana i time što banke sve manje kreditiraju preduzeća. Bankari tvrde da je problem u tome što nema dobrih klijenata dok se privrednici žale da sa ovolikim kamatnim stopama u uslovima krize nema posla koji može otplatiti kredit.\nBanke sa najvećim profitom u prvom kvartalu 2015.\nDobit u dinarima\nBanke sa najvećim gubitkom u prvom kvartalu 2015.\nGubitak u dinarima\nBanke sa najvećom aktivom u prvom kvartalu 2015.\nAktiva u dinarima\nBanke sa najvećim kapitalom u prvom kvartalu 2015.\nKapital u dinarima


Milići: Medicinari nastavili štrajk | Palelive.com\nPočetna Regija Milići Milići: Medicinari nastavili štrajk\nMILIĆI – Zaposleni u milićkom Domu zdravlja “Sveti Nikola” u štrajku su već četvrti dan. Predsjednik Štrajkačkog odbora Nada Simić rekla je novinarima da štrajkači ostaju dosljedni u zahtjevima da im poslodavac obezbijedi isplatu najmanje dvije zaostale plate, te uplati neuplaćene putne troškove i doprinose kako bi mogli da ovjere zdravstvene knjižice.\nSimićeva ,koja je i predsjednik Sindikalne organizacije Doma zdravlja, kaže da Sindikat priprema i prijedlog rješenja problema koji opterećuju funkcionisanje ove ustanove.\n“To rješenje sigurno neće biti u pravcu otpuštanja radnika, kako to poslodavac predlaže, nego ćemo ići na unutrašnje rezerve i uštede, te pokušati da obezbijedimo veći broj registrovanih osiguranika, jer nam to u finansijskom smislu mnogo znači”, rekla je Nada Simić.\nSa štrajkačima su danas razgovarali poslanik u Narodnoj skupštini Republike Srpske Radovan Višković i predstavnik Regionalnog sindikalnog centra Milena Vimić, koji su obećali da će pomoći u rješavanju problema u ovoj zdravstvenoj ustanovi.\nPrethodni članakIzvještaj zbog nasilja u porodici\nNaredni članakZa završetak radova potrebno 250. 000 KM


Han: EU očekuje da se dogovor o ZSO primeni bez odlaganja; Beograd i Priština, a ne EU, pišu sporazum | KoSSev\nHan: EU očekuje da se dogovor o ZSO primeni bez odlaganja; Beograd i Priština, a ne EU, pišu sporazum\nČetvrtak 17. maj 2018, 09:00\n“Dugoročno rešenje za normalizaciju odnosa između Beograda i Prištine podrazumeva održivo i realistično rešenje zasnovano na međunarodnom pravu,” rekao je u intervjuu Tanjugu evropski komesar za proširenje Evropske unije Johanes Han i poručio da ono što EU sada očekuje u okviru dijaloga jeste “da se dogovor o Zajednici srpskih opština u potpunosti primeni bez odlaganja”.\nKaže da je sledeći korak podizanje normalizacije odnosa Beograda i Prištine na sveobuhvatni nivo, te da je na dvema stranama da, uz pomoć visoke predstavnice za spoljnu politiku EU Federike Mogerini,“ definišu sadržaj pravno-obavezujućeg sporazuma”.\nOcenjuje i da je dijalog Beograda i Prištine, uz posredstvo Mogerini, doveo do značajne normalizacije odnosa dve strane, a podsetio je i da su predsednici Hašim Tači i Aleksandar Vučić u julu 2017. godine počeli rad na sveobuhvatnoj normalizaciji odnosa upravo u formi pravno-obavezujućeg sporazuma.\nDogovor za nastavak evropskog puta\nPovodom medijskih spekulacija da je u rešavanju kosovskog pitanja ”u igri” i moguća razmena teritorija, Han je ocenio da ne veruje da strane u dijalogu žele da o svojoj pregovaračkoj strategiji diskutuju preko medija.\n”Dijalog o normalizaciji odnosa Beograda i Prištine, kome posreduje EU, za cilj ima promociju održive saradnje između dve strane, pomoć u ostvarenju napretka na putu ka EU i poboljšanje života ljudi. To je ono što se računa. Dugoročno rešenje podrazumeva održivo i realistično rešenje zasnovano na međunarodnom pravu”, dodao je Han.\nZSO primeniti bez odlaganja\nOno što EU sada očekuje je da se, ukazao je komesar za proširenje, u okviru dijaloga dogovor o Zajednici srpskih opština u potpunosti primeni bez odlaganja.\n”Dogovor predviđa da se nacrt statuta Asocijacije, odnosno Zajednice, izradi za četiri meseca od početka rada na nacrtu. Kosovski premijer dao je mandat upravljačkom timu da počne rad na nacrtu 4. aprila, što znači rok do 4. avgusta”, kaže komesar za proširenje.\nJohanes Han nije odgovorio na pitanje Tanjuga šta će biti ukoliko se zacrtani rok za izradu statuta ZSO probije niti da li će takav čin obesmisliti ceo tok dijaloga.\nZapadni Balkan još čvršće da se veže za EU\nKada je reč o samitu EU Zapadni Balkan koji se od danas održava u Sofiji, Han je rekao da će to biti još jedna istorijska odrednica u odnosima EU i Zapadnog Balkana i da je njegov cilj da "unese novu energiju u odnose EU i Zapadnog Balkana".\n"Samit će potvrditi evropsku perspektivu Zapadnog Balkana i fokusirati se na program povezivanja. Bolje povezivanje koje obuhvata puteve, železnicu, energetske mreže, ali i digitalno tržište, ekonomsku integraciju, kao i međuljudske kontakte ključ je za ostvarivanje punog ekonomskog potencijala regiona,” istakao je Han.\nNajavio je i da će tokom samita Evropska komisija predstaviti obiman finansijski paket koji će podržati ključne projekte u oblasti povezivanja na Zapadnom Balkanu, ojačati regionalnu saradnju i pomoći da se Zapadni Balkan još čvršće veže za EU.\nO sličnostima i razlikama samita u Solunu i Sofiji\nHan je u intervjuu govorio i o sličnostima i razlikama između samita u Solunu (2003. godine) i Sofiji, te kazao da postoji ”jasna paralela to što će se lideri zemlja članica EU sastati sa svojim kolegama sa Zapadnog Balkana i naglasiti posvećenost EU partnerima u regionu”.\n”Što se razlika tiče, samit u Sofiji će jasan fokus imati na projektima od zajedničkog interesa u oblastima bezbednosti i povezivanja. Nadam se da će samit ostaviti istorijski trag pokazujući pojačani angažman EU u regionu. Isto tako očekujem da će zemlje Zapadnog Balkana iskoristiti istorijsku priliku i trenutak stvoren novom Strategijom o Zapadnom Balkanu i isporučiti reforme neophodne za integraciju regiona u Evropu,” istakao je Han.\nPored mnogih komentara da samit u Sofiji neće pružiti direktnu podršku procesu proširenja EU, kao i da novi nacrt budžeta EU do 2027. godine nije predvideo novac za eventualne buduće članice, Han kaže:\n"Proširenje ostaje ključno u odnosima EU prema Zapadnom Balkanu.”\nTo se, dodaje, reflektuje i kroz Strategiju proširenja i novi budžet EU.\n”Kao prvo, predložena nova konstrukcija diplomatskih instrumenta EU fokusira se na prioritete što uključuje i Zapadni Balkan i povećava fondove za taj region. Istovremeno član 19 predloženog budžeta crno na belo kaže da će biti prerađen ukoliko dođe do prijema novih članica. Tačno to se dogodilo i kada je Hrvatska 2013. godine ušla u EU,” podsetio je Han.


Medijski stručnjaci i novinarska udruženja naglašavaju da je cilj da se smanji politički uticaj na medije manjina\nRasprave o izboru urednika\nNacrt medijske strategije predviđa nekoliko rešenja za manjinsko informisanje. Jedno od njih, koje je izazvalo i negodovanje nacionalnih saveta, je da ti saveti ne bi mogli da smene ili da imenuju glavne i odgovorne urednike bez saglasnosti samih redakcija. Koordinacija nacionalnih saveta nije zadovoljna ni predlogom da više ne budu pitani o izboru urednika u javnom medijskom servisu.\n"Predložen tekst medijske strategije umanjuje stečena prava nacionalnih manjina u oblasti javnog informisanja koja su obezbeđena donošenjem Zakona o nacionalnim savetima", prenosi stav Koordinacije saveta nacionalnih manjina Emil Lulić, predstavnik tog tela.\nOn dodaje da "nacrt predviđa da saveti više ne daju mišljenje u postupku izbora odgovornih urednika javnih medijskih servisa, smatrajući da to nije dobro, a to je odredba zakona o savetima koja je prošla ustavno-pravnu kontrolu, i Ustavni sud je rekao da je to u skladu sa Ustavom kao i sa pravnim sistemom zemlje".\nZadatak strategije je da obezbedi novinarsku autonomiju i samostalnost redakcije, kako u većinskim tako i u manjinskim medijima, odgovara na kritike nacionalnih saveta docentkinja na Filozofskom fakultetu u Novom Sadu Jelena Kleut, koja je kao medijska ekspertkinja učestvovala u izradi nacrta strategije.\n"Cilj predloženih rešenja nije da se derogiranju manjinska prava, već da se smanji uticaj nacionalnih saveta na same redakcije i da se na taj način obezbedi kvalitetnije informisanje manjinskih zajednica", naglašava ona.\n"Mišljenje koje nacionalni saveti daju za izbor urednika u javnom medijskom servisu, u celini narušava koncept javnog medijskog servisa kao potpuno objektivnog, autonomnog dela medijskog sistema", navodi Kleut i podseća da pripadnici nacionalnih saveta učestvuju u radu Regulatornog tela za elektronske medije (REM), a to telo imenuje upravne odbore javnih medijskih servisa i zbog toga se trenutno samo "dupliraju funkcije nacionalnih saveta".\nKo bira NGO?\nIstovremeno, nacionalni saveti - koji su po važećem Zakonu o nacionalnim savetima nacionalnih manjina zaduženo za ostvarivanje prava u četiri oblasti - kultura, službena upotreba manjinskih jezika, informisanje i obrazovanje -protive se i ideji da članove upravnih odbora medija čiji su osnivači saveti čine i predstavnici civilnog sektora kao i same redakcije, uz jednu trećinu predstavnika saveta.\n"Ko će povući crtu i reći koja nevladina organizacija može, a koja ne može da ima predstavnika u tim medijima? Prosto, nacionalni saveti kao neposredno izabrana tela od strane većine pripadnika manjinskih zajednica, ipak predstavljaju volju većine, pa moraju da uživaju i neki legitimitet, a nacrt strategije upravo ovo negira", kategoričan je Lulić.\nPrivatizacija manjinskih medija\nKleut, pak, smatra da se jačanjem prisustva redakcije ali i javnosti u upravljanju tim medijima, značajnije ostvaruje njihova autonomija.\n"Mislim da treba insistirati na značaju redakcije, da je to važan deo nacrta, da redakcija bude uključena u izbor i imenovanje urednika medija nacionalnih manjina", kaže ona.\nKleut dodaje da joj je žao što koordinaciono telo saveta nije dalo nikakvo mišljenje o još jednom značajnom delu nacrta, a to je jačanje interkulturalnosti u medijskim sadržajima.\nNacrt sugeriše i to da nacionalni saveti više ne bi trebalo da daju predloge za raspodelu sredstava na konkursima za finansiranje medijskih projekata. Kao rešenje nudi se da oni unapred daju smernice, kakve sadržaje bi voleli da vide u manjinskim medijima.\nEsnafska udruženja podržavaju nacrt\nBoris Varga, novinar iz rusinske zajednice, učestvovao je na sastancima radne grupe za izradu predloženih mera. On kaže u razgovoru za Radio Sloboda Evropa (RSE) da ova rešenja upravo dolaze od onih koji rade u manjinskim redakcijama čiji su osnivači nacionalni saveti ili imaju dodir sa ovom temom.\n"Kritike su dokaz da saveti nemaju iskrenu želju za profesionalnim i objektivnim informisanjem na manjinskim jezicima, već samo nameru da kontrolišu informisanje i kadrovsku politiku u medijima u kojima su oni osnivači. Zato se pravi ta zamena teza da je reč o umanjenju stečenih prava", smatra on.\nVarga postavlja pitanje zašto savetima smeta predlog da imenovanje i smena glavnog urednika bude moguća samo uz saglasnost redakcije. Po njemu, to je jasan pokazatelj da saveti kao politička tela žele kontrolisati rad medija.\nPodsetio je i na slučaj manjinskog lista na mađarskom jeziku "Mađar so", čiji je glavni urednik Čaba Presburger 2011. godine smenjen uz obrazloženje da je neprofesionalno radio, a kao primer navedeno je da nije objavio saopštenje Saveza vojvođanskih Mađara (SVM), najjače manjinske stranke u mađarskoj zajednici.\nVarga kaže da su sastancima članova radne grupe i novinara prisustvovali i predstavnici nacionalnih saveta koji su, kako on tvrdi, već tada "neprimereno i burno reagovali" na ove predloge i "otvoreno su govorili da su to njihovi mediji, da su oni dobili na izborima za nacionalne savete najveći broj glasova i da njima sleduje upravljane tim medijima".\nPitanje stečenih prava\nDa nacionalni saveti nerado odustaju od upravljačke pozicije u manjinskim medijima smatraju i u Nezavisnom društvu novinara Vojvodine (NDNV).\nNedim Sejdinović, iz tog udruženja, kaže da je trenutno u toku kampanja nacionalnih saveta nacionalnih manjina protiv rešenja za manjinsko informisanje koja se nalaze u nacrtu medijske strategije.\n"Nacionalni saveti kažu da rešenja iz nacrta strategije smanjuju stečena prava nacionalnih zajednica, a to apsolutno nije tačno", tvrdi on i kaže da "stečena prava ne podrazumevaju cenzurisane medije, uplašene novinare i dezinformisane građane".\nPredložena rešenja omogućavaju adekvatno i kontinuirano finansiranje medija: Nedim Sejdinović\nSejdinović kaže da saveti pritiskaju Vladu Srbije da izmeni taj predlog. On ukazuje na to da predložena rešenja omogućavaju adekvatno i kontinuirano finansiranje medija i medijskih sadržaja na jezicima nacionalnih manjina, ali istovremeno uvode i odgovornost nacionalnih saveta i kontrolne mehanizme kojima bi se umanjila mogućnost političkih pritisaka i ucena.\nInače, Nezavisno udruženje novinara Srbije (NUNS) i NDNV uputili su Vladi Srbije pismeni prilog javnoj raspravi o medijskoj strategiji u kojem su ukazali da nisu istinite tvrdnje predstavnika nacionalnih saveta da rešenja iz dokumenta umanjuju stečena prava pripadnika nacionalnih manjina.\nNacrt medijske strategije trenutno je u rukama Vlade koja sada uz interresornu grupu razmatra pristigle primedbe. Nakon što se donesu odluke u vezi sa primedbama sledi izjašnjavanje ministarstava.Kao poslednji korak Vlada treba da usvoji predloženi dokument, jer Skupština Srbije nema obavezu da se o tome izjasni. Prema ranijim najavama predsednika Radne grupe za izradu medijske strategije Dejana Stojanovića, očekivani rok za usvajanje ovog dokumenta je druga polovina aprila.


Vujanović pozvao udruženja da prijave projekte iz oblasti zaštite potrošača – FENA-BIZ\nHome Vijesti Vujanović pozvao udruženja da prijave projekte iz oblasti zaštite potrošača\nVujanović pozvao udruženja da prijave projekte iz oblasti zaštite potrošača\nSARAJEVO, 24. maja (FENA) – Federalno ministarstvo trgovine danas je raspisalo Javni poziv za finansiranje i sufinansiranje projektnih aktivnosti udruženja iz oblasti zaštite potrošača.\nProjekti će, kako je potvrdio Feni federalni ministar trgovine Zlatan Vujanović, biti finansirani iz sredstava ovogodišnjeg budžeta Federacije BiH, navodeći da će iznos sredstava za odobrene projekte biti do 10.000 KM.\nUčešće u ovom javnom pozivu je otvoreno za nevladine organizacije i udruženja u oblasti zaštite potrošača registrirana na području Federacije BiH u skladu s važećim zakonskim propisima.\n– Pozivamo sve nevladine organizacije i udruženja koja djeluju u oblasti zaštite potrošača, kao i udruženja koja djeluju u oblasti pružanja besplatne pravne pomoći građanima, a koja mogu potvrditi odnosno dokazati da su se kroz svoj dosadašnji rad doticali i pružanja savjetodavne i pravne pomoći iz sfere zaštite potrošača, da dostave prijedloge projekata u oblasti “Savjetovanje i informisanje potrošača u Federaciji BiH” – poručio je Vujanović.\nDavanjem podrške udruženjima Federalno ministarstvo trgovine nastoji ojačati kapacitete udruženja u cilju podizanja javne svijesti o pravima potrošača kao i povećanja nivoa zaštite interesa potrošača putem organizovanog savjetovanja u konkretnim potrošačkim problemima.\nDetaljnije informacije o uslovima za apliciranje i kriterijima za finansiranje projekata mogu se pronaći u okviru Javnog poziva na službenoj stranici Federalnog ministarstva trgovine www.fmt.gov.ba.\nDžindić: Ne može se razgovarati o ‘gašenju’ Odluke o poskupljenja gasa


Korišćenje funkcije COUNTA za brojanje ćelija koje nisu prazne - Excel\nKorišćenje funkcije COUNTA za brojanje ćelija koje nisu prazne\nExcel za Microsoft 365 Excel za veb Excel 2019 Excel 2016 Excel 2013 Excel 2010 Još... Manje\nPretpostavimo da je potrebno da saznate da li su članovi vašeg tima uneli sve svoje sate rada na projektu u radni list. Drugim rečima, potrebno je da prebrojite ćelije koje sadrže podatke. Da bi stvari bile komplikovanije, moguće je da podaci ne budu numerički. Moguće je da su neki članovi vašeg tima uneli vrednosti čuvara mesta, kao što je „TBD“. Za sve to koristite funkciju COUNTA.\nOva funkcija broji samo ćelije koje sadrže podatke, ali imajte u vidu da se pod „podacima“ podrazumevaju i razmaci, koji nisu vidljivi. Naravno, mogli biste sami da prebrojite prazne ćelije, ali zamislite da je potrebno to da uradite u velikoj radnoj svesci. Prema tome, da biste koristili formulu:\nOdredite opseg ćelija koje želite da prebrojite. Prethodni primer koristi ćelije od B2 do D6.\nIzaberite ćeliju u kojoj želite da vidite rezultat, tačan broj. Nazovimo je ćelija sa rezultatom.\nU ćeliji sa rezultatom ili u polju za formulu, otkucajte sledeću formulu i pritisnite taster ENTER:\nMožete da prebrojite ćelije u više od jednog opsega. Ovaj primer broji ćelije u opsegu od B2 do D6 i od B9 do D13.\nMožete da vidite da Excel markira opsege ćelija, a kada pritisnete taster ENTER pojavljuje se rezultat:\nAko znate da nije potrebno da brojite tekstualne podatke nego samo brojeve i datume, koristite funkciju COUNT.\nViše načina za prebrojavanje ćelija koje sadrže podatke\nPrebroj znake u ćelijama\nBrojanje učestalosti pojavljivanja vrednosti